8. การจัดการ

8.1 โครงสร้างองค์กร

8.2 โครงสร้างการบริหารจัดการ

โครงสร้างการบริหารจัดการของบริษัทฯ ประกอบด้วย คณะกรรมการบริษัทฯ และคณะอนุกรรมการ
3 คณะ คือ คณะกรรมการตรวจสอบ คณะกรรมการสรรหาและพิจารณาผลตอบแทน
คณะกรรมการจัดการ และผู้บริหาร

สำหรับขอบเขตและอำนาจหน้าที่ของคณะกรรมการบริษัทฯ คณะอนุกรรมการและผู้บริหาร
ในการบริหารจัดการบริษัทฯ ให้เป็นไปตามวัตถุประสงค์ นโยบาย ข้อบังคับของบริษัทฯ
มติคณะกรรมการ มติที่ประชุมผู้ถือหุ้น ตลอดจนปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดและแนวปฏิบัติที่ดีของสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) ตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัท
รวมทั้งการรายงานส่วนได้เสียของตนและบุคคลที่เกี่ยวข้อง
การเปิดเผยข้อมูลอย่างเพียงพอต่อผู้ถือหุ้นหรือประชาชนทั่วไป
ได้กำหนดให้กรรมการและผู้บริหารต้องปฏิบัติหน้าที่ด้วยความรับผิดชอบ ระมัดระวังและซื่อสัตย์สุจริต
เพื่อประโยชน์สูงสุดของบริษัทฯ ดังมีรายละเอียดดังต่อไปนี้

1.  คณะกรรมการบริษัทฯ

ณ วันที่ 31 ธันวาคม 2551 คณะกรรมการบริษัทฯ ประกอบด้วยกรรมการจำนวน 9 คน ได้แก่

-   กรรมการที่เป็นผู้บริหาร 2 คน

-   กรรมการที่ไม่เป็นผู้บริหาร 4 คน

-   กรรมการอิสระ 3 คน

  ---------------------- -------------------------------- ------------------------- --------
  ชื่อ                     ตำแหน่ง                           การประชุมคณะกรรมการบริษัทฯ   
                                                          (ครั้ง)                     

                                                          ปี 2550                    ปี 2551

  1. นายประกิต ประทีปะเสน  ประธานกรรมการ                    12/12                     13/13

  2. นายชัยยุทธ ศรีวิกรม์     กรรมการ                          10/12                     12/13

  3. นายเจมส์ แพ็ทตริค รูนี่ย์  กรรมการ                          10/12                     11/13

  4. นายไพฑูรย์ กิจสำเร็จ    กรรมการ                          11/12                     10/13

  5. นายสมบูรณ์ ภู่วรวรรณ    กรรมการอิสระ                      11/12                     13/13

  6. นายสุวิทย์ นาถวังเมือง   กรรมการอิสระ                      11/12                     13/13

  7. นายอนันต์ เล้าหเรณู     กรรมการอิสระ                      10/12                     13/13

  8. นายอัศนี ชันทอง        กรรมการ / ประธานกรรมการจัดการ     12/12                     13/13

  9. นายสาธิต สุดบรรทัด     กรรมการ / กรรมการจัดการ           12/12                     13/13

  10. นางสาวธนกานต์       เลขานุการบริษัทฯ (ตั้งแต่วันที่ 1 สิงหาคม  12/12                     13/13
  พันธาภิรัตน์               2551)                                                      
  ---------------------- -------------------------------- ------------------------- --------

กรรมการผู้มีอำนาจลงลายมือชื่อแทนบริษัทฯ คือ นายประกิต ประทีปะเสน, นายชัยยุทธ ศรีวิกรม์,
นายเจมส์ แพ็ทตริค รูนี่ย์, นายไพฑูรย์ กิจสำเร็จ, นายอัศนี ชันทอง และนายสาธิต สุดบรรทัด
กรรมการสองในหกคนนี้ลงลายมือชื่อร่วมกัน และประทับตราสำคัญของบริษัทฯ

ขอบเขตอำนาจหน้าที่ของคณะกรรมการบริษัทฯ

1.  กำหนดนโยบาย เป้าหมาย แผนงานและงบประมาณประจำปี
    ตลอดจนกำกับดูแลการบริหารงานของกรรมการและผู้บริหารให้ปฏิบัติหน้าที่ตามที่ได้รับมอบหมายอย่างมีประสิทธิภาพและเกิดประโยชน์สูงสุดกับบริษัทฯ
    และผู้ถือหุ้น โดยกำหนดให้มีการติดตามและประเมินผลการปฏิบัติงานอย่างสม่ำเสมอ

2.  กำหนดขอบเขตอำนาจหน้าที่และความรับผิดชอบของคณะอนุกรรมการและผู้บริหาร
    การสื่อสารไปยังผู้ที่เกี่ยวข้องอย่างสม่ำเสมอ
    รวมทั้งการมอบอำนาจหน้าที่และความรับผิดชอบให้คณะอนุกรรมการ
    กรรมการหรือผู้บริหารคนหนึ่งหรือหลายคน
    หรือบุคคลอื่นใดปฏิบัติการอย่างหนึ่งอย่างใดแทนคณะกรรมการได้
    โดยอยู่ภายใต้การควบคุมของคณะกรรมการภายในระยะเวลาที่เห็นสมควร
    ซึ่งรวมถึงการยกเลิกหรือเพิกถอนเปลี่ยนแปลงหรือแก้ไขบุคคลที่ได้รับมอบอำนาจหรืออำนาจนั้น
    ๆ ตามที่เห็นสมควร

3.  กำหนดให้มีการกำกับดูแลกิจการที่ดี ตามกฎหมายว่าด้วยหลักทรัพย์และตลาดหลักทรัพย์
    ข้อกำหนดและแนวปฏิบัติที่ดีของสำนักงาน ก.ล.ต.ตลาดหลักทรัพย์แห่งประเทศไทย
    และกฎหมายที่เกี่ยวข้องกับธุรกิจของบริษัท

4.  กำหนดให้มีระบบการควบคุมภายในและระบบการบริหารความเสี่ยงที่เหมาะสมและเพียงพอ
    รวมทั้งการติดตามในเรื่องต่างๆ อย่างสม่ำเสมอ
    โดยคณะอนุกรรมการในแต่ละคณะเป็นผู้รายงานผลการปฏิบัติงานทุกไตรมาสต่อคณะกรรมการตรวจสอบและคณะกรรมการบริษัทฯ

5.  กำหนดให้มีการประชุมคณะกรรมการบริษัทฯ และการประชุมผู้ถือหุ้น
    รวมทั้งการจัดทำงบแสดงฐานะการเงิน การสื่อสารและการเปิดเผยข้อมูลของบริษัทฯ
    ให้ผู้ที่เกี่ยวข้องทราบอย่างเพียงพอและสม่ำเสมอ ดังนี้

  5.1 จัดให้มีการประชุมคณะกรรมการบริษัทฯ อย่างน้อย 3
  เดือนต่อครั้งและมีการประชุมพิเศษเพิ่มเติมตามความจำเป็น ในปี 2551 บริษัทฯ
  จัดให้มีการประชุมคณะกรรมการบริษัทฯ รวมจำนวน 13 ครั้ง

  5.2 จัดทำงบแสดงฐานะการเงิน งบดุลและงบกำไรขาดทุนของบริษัทฯ ณ
  วันสิ้นสุดรอบระยะเวลาบัญชีของบริษัทฯ
  ซึ่งผ่านการสอบทานจากคณะกรรมการตรวจสอบและผ่านการตรวจสอบจากผู้สอบบัญชีรับอนุญาต
  แล้วเสนอความเห็นต่อที่ประชุมผู้ถือหุ้นเพื่อพิจารณาอนุมัติต่อไป

  5.3 จัดให้มีการประชุมผู้ถือหุ้นสามัญประจำปีภายใน 4
  เดือนนับแต่วันสิ้นสุดรอบระยะเวลาบัญชีของบริษัทฯ

  5.4 จัดให้มีการประชุมวิสามัญผู้ถือหุ้น เพื่อพิจารณาเรื่องสำคัญเร่งด่วน อันได้แก่
  เรื่องที่กฎหมายกำหนดให้ต้องได้รับมติอนุมัติจากที่ประชุมผู้ถือหุ้นก่อนดำเนินการเช่น การเพิ่มทุน
  การลดทุน การออกหุ้นกู้ การขายหรือโอนกิจการของบริษัทฯ
  ทั้งหมดหรือบางส่วนที่สำคัญให้แก่บุคคลอื่น
  หรือการซื้อหรือรับโอนกิจการของบริษัทอื่นมาเป็นของบริษัทฯ
  และการแก้ไขหนังสือบริคณห์สนธิหรือข้อบังคับ เป็นต้น

  6. ส่งเสริมให้พนักงานทุกระดับมีจิตสำนึกในจริยธรรมและคุณธรรม
  โดยตระหนักถึงความสำคัญของระบบควบคุมภายในและระบบการบริหารความเสี่ยงเพื่อลดความเสี่ยงด้านการทุจริตและการใช้อำนาจอย่างไม่ถูกต้อง
  รวมทั้งป้องกันการกระทำผิดกฎหมายที่เกี่ยวข้องกับธุรกิจของบริษัทฯ

เลขานุการบริษัท

คณะกรรมการบริษัทฯ มีมติอนุมัติให้แต่งตั้งนางสาวธนกานต์ พันธาภิรัตน์ เป็นเลขานุการบริษัท
ตั้งแต่วันที่ 1 สิงหาคม 2551 และกำหนดขอบเขตอำนาจหน้าที่
โดยกำหนดให้เลขานุการบริษัทต้องปฏิบัติหน้าที่ด้วยความรับผิดชอบ ระมัดระวังและซื่อสัตย์สุจริต
ดังต่อไปนี้

1.  จัดประชุมผู้ถือหุ้นและประชุมคณะกรรมการบริษัทฯ
    ให้เป็นไปตามกฎหมายและข้อบังคับของบริษัทฯ ตลอดจนข้อพึงปฏิบัติต่างๆ
    ของหน่วยราชการที่เกี่ยวข้อง

2.  บันทึกรายงานการประชุมผู้ถือหุ้นและการประชุมคณะกรรมการบริษัทฯ
    รวมทั้งติดตามให้มีการปฏิบัติตามมติที่ประชุมผู้ถือหุ้นและมติที่ประชุมคณะกรรมการบริษัทฯ

3.  ดูแลให้การเปิดเผยข้อมูลและรายงานสารสนเทศในส่วนที่รับผิดชอบตามระเบียบและข้อกำหนดของตลาดหลักทรัพย์แห่งประเทศไทย
    และสำนักงาน ก.ล.ต.

4.  จัดทำและเก็บรักษาเอกสารดังต่อไปนี้

(1) ทะเบียนกรรมการ

(2) หนังสือนัดประชุมคณะกรรมการบริษัทฯ และรายงานการประชุมคณะกรรมการบริษัทฯ

(3) หนังสือนัดประชุมผู้ถือหุ้นและรายงานการประชุมผู้ถือหุ้น

(4) รายงานประจำปีของบริษัทฯ

    1.  เก็บรักษารายงานการมีส่วนได้เสียที่กรรมการและผู้บริหารรายงานต่อบริษัทฯ

    2.  ให้คำแนะนำเบื้องต้นแก่กรรมการเกี่ยวกับข้อกำหนด กฎระเบียบและข้อบังคับต่างๆ
        ของบริษัทฯ และติดตามให้มีการปฏิบัติอย่างถูกต้องและสม่ำเสมอ
        รวมถึงรายงานการเปลี่ยนแปลงที่มีนัยสำคัญแก่กรรมการ

    3.  ดูแลกิจกรรมของคณะกรรมการบริษัทฯ และดำเนินการเรื่องอื่นๆ
        ตามที่กฎหมายกำหนดหรือตามที่ได้รับมอบหมายจากคณะกรรมการบริษัทฯ
        หรือตามที่คณะกรรมการกำกับตลาดทุนประกาศกำหนด

รวมทั้ง ได้จัดทำหนังสือแจ้งข้อมูลครั้งแรกเกี่ยวกับเลขานุการบริษัท / สถานที่เก็บเอกสาร (แบบ
89/15-1) ต่อตลาดหลักทรัพย์แห่งประเทศไทย และสำนักงาน ก.ล.ต. และนำข้อมูลเผยแพร่บน
Website ของบริษัทฯ

ทั้งนี้บริษัทฯ อยู่ระหว่างการออกวิธีปฏิบัติเรื่องการรายงานส่วนได้เสียของกรรมการ ผู้บริหาร
และบุคคลที่มีความเกี่ยวข้อง ตามประกาศคณะกรรมการตลาดทุนที่ ทจ.2/2552
เพื่อประกาศใช้ต่อไปในปี 2552

2.  คณะอนุกรรมการ คณะกรรมการบริษัทฯ ได้แต่งตั้งคณะอนุกรรมการ 3 คณะดังนี้

    1.  คณะกรรมการตรวจสอบ

ด้วยคณะกรรมการบริษัทฯ ในการประชุมครั้งที่ 199 เมื่อวันที่ 24 พฤศจิกายน 2551
ได้มีมติอนุมัติแต่งตั้งคณะกรรมการตรวจสอบที่จะพ้นจากตำแหน่งตามวาระทั้งคณะในวันที่ 22 มกราคม
2552 ให้กลับเข้ามาดำรงตำแหน่งเดิมต่อไปอีกหนึ่งวาระเป็นระยะเวลา 3 ปีตั้งแต่วันที่ 22
มกราคม 2552 ถึงวันที่ 21 มกราคม 2555 และมีมติอนุมัติกฎบัตรคณะกรรมการตรวจสอบ
เพื่อให้มีแนวทางการปฏิบัติงานที่รัดกุมและชัดเจน

  คุณสมบัติคณะกรรมการตรวจสอบ

ตามกฎบัตรคณะกรรมการตรวจสอบ กำหนดให้กรรมการตรวจสอบต้องเป็นกรรมการอิสระ
โดยบริษัทฯ ตระหนักถึงความสำคัญและปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดและแนวทางปฏิบัติที่ดีของ สำนักงาน ก.ล.ต.
และตลาดหลักทรัพย์แห่งประเทศไทยอย่างเคร่งครัด โดยกำหนดคุณสมบัติของกรรมการตรวจสอบ
ดังต่อไปนี้

1.  ต้องเป็นกรรมการอิสระของบริษัทฯ ซึ่งต้องมีคุณสมบัติดังนี้

  (ก) ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัท บริษัทใหญ่
  บริษัทย่อย บริษัทร่วม หรือนิติบุคคลที่อาจมีความขัดแย้ง ทั้งนี้
  ให้นับรวมการถือหุ้นของผู้ที่เกี่ยวข้องของกรรมการอิสระรายนั้น ๆ ด้วย

  (ข) ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
  ที่ปรึกษาที่ได้รับเงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
  บริษัทย่อยลำดับเดียวกัน หรือนิติบุคคลที่อาจมีความขัดแย้ง
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนได้รับการแต่งตั้ง

  (ค) ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
  ในลักษณะที่เป็น บิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
  ผู้ถือหุ้นรายใหญ่ ผู้มีอำนาจควบคุมของบริษัท
  หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัท หรือบริษัทย่อย

  (ง) ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
  หรือนิติบุคคลที่อาจมีความขัดแย้ง
  ในลักษณะที่อาจเป็นการขัดขวางการใช้วิจารณญาณอย่างอิสระของตน
  รวมทั้งไม่เป็นหรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ หรือผู้บริหาร
  ของผู้มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
  หรือนิติบุคคลที่อาจมีความขัดแย้ง
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนได้รับการแต่งตั้ง

  ความสัมพันธ์ทางธุรกิจตามวรรคหนึ่ง
  รวมถึงการทำรายการทางการค้าที่กระทำเป็นปกติเพื่อประกอบกิจการ
  การเช่าหรือให้เช่าอสังหาริมทรัพย์
  รายการเกี่ยวกับสินทรัพย์หรือบริการหรือการให้หรือรับความช่วยเหลือทางการเงิน
  ด้วยการรับหรือให้กู้ยืม ค้ำประกัน การให้สินทรัพย์เป็นหลักประกันหนี้สิน
  รวมถึงพฤติการณ์อื่นทำนองเดียวกัน
  ซึ่งเป็นผลให้บริษัทหรือคู่สัญญามีภาระหนี้ที่ต้องชำระต่ออีกฝ่ายหนึ่ง
  ตั้งแต่ร้อยละสามของสินทรัพย์ที่มีตัวตนสุทธิของบริษัทหรือตั้งแต่ยี่สิบล้านบาทขึ้นไป
  แล้วแต่จำนวนใดจะต่ำกว่า ทั้งนี้
  การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกันตามประกาศคณะกรรมการตลาดหลักทรัพย์แห่งประเทศไทยว่าด้วยการเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน
  โดยอนุโลม แต่ในการพิจารณาภาระหนี้ดังกล่าว
  ให้นับรวมภาระหนี้ที่เกิดขึ้นในระหว่างหนึ่งปีก่อนวันที่มีความสัมพันธ์ทางธุรกิจกับบุคคลเดียวกัน

  (จ) ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย
  บริษัทร่วมหรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่
  กรรมการซึ่งไม่ใช่กรรมการอิสระ ผู้บริหาร หรือหุ้นส่วนผู้จัดการของสำนักงานสอบบัญชี
  ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
  หรือนิติบุคคลที่อาจมีความขัดแย้งสังกัดอยู่
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนได้รับการแต่งตั้ง

  (ฉ) ไม่เป็นหรือเคยเป็นผู้ให้บริการทางวิชาชีพใด ๆ
  ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
  ซึ่งได้รับค่าบริการเกินกว่าสองล้านบาทต่อปีจาก บริษัท บริษัทใหญ่ บริษัทย่อย บริษัทร่วม
  หรือนิติบุคคลที่อาจมีความขัดแย้ง ทั้งนี้ ในกรณีที่ผู้ให้บริการทางวิชาชีพเป็นนิติบุคคล
  ให้รวมถึงการเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ ผู้บริหาร
  หรือหุ้นส่วนผู้จัดการ ของผู้ให้บริการทางวิชาชีพนั้นด้วย
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับการแต่งตั้ง

  (ช) ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท
  ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

  (ซ)
  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

2.  ต้องไม่เป็นกรรมการที่ได้รับมอบหมายจากคณะกรรมการให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง
    ยกเว้นการตัดสินใจในรูปแบบขององค์คณะ (Collective decision)

3.  ต้องไม่เป็นกรรมการของบริษัทใหญ่ บริษัทย่อย หรือบริษัทย่อยลำดับเดียวกัน
    เฉพาะที่เป็นบริษัทจดทะเบียน

4.  มีความรู้และประสบการณ์เพียงพอที่จะสามารถทำหน้าที่ในฐานะกรรมการตรวจสอบ
    ทั้งนี้ต้องมีกรรมการตรวจสอบอย่างน้อยหนึ่งคนที่มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงินได้

บริษัทฯ มีนโยบายที่จะสรรหากรรมการตรวจสอบที่มีความรู้ ความสามารถ
และมีคุณสมบัติตามกฎหมายว่าด้วยหลักทรัพย์และตลาดหลักทรัพย์และข้อกำหนดของคณะกรรมการกำกับตลาดทุนและตลาดหลักทรัพย์แห่งประเทศไทย
โดยบริษัทฯ จะต้องมีคณะกรรมการตรวจสอบไม่น้อยกว่า 1 ใน 3 ของกรรมการบริษัทฯ ทั้งคณะ
ซึ่งต้องประกอบด้วยคณะกรรมการอย่างน้อย 3 คน โดย 1
คนจะต้องมีความรู้ด้านบัญชีและการเงินและจะต้องได้รับการแต่งตั้งโดยคณะกรรมการบริษัทฯ
หรือผู้ถือหุ้น

  ทั้งนี้ในปี 2551 คณะกรรมการตรวจสอบมีการประชุมรวมจำนวน 9 ครั้ง

ณ วันที่ 31 ธันวาคม 2551 บริษัทฯ มีกรรมการตรวจสอบทั้งหมดจำนวน 3 คน ประกอบด้วย

  ------------------- -------------------------- -------------------------------- ------------
  ชื่อ                  ตำแหน่ง                     การประชุมคณะกรรมการตรวจสอบ(ครั้ง)   

                                                 ปี 2550                           ปี 2551

  1. นายสมบูรณ์ ภู่วรวรรณ ประธานกรรมการตรวจสอบ       9/9                              9/9

  2. นายสุวิทย์          กรรมการตรวจสอบ             9/9                              9/9
  นาถวังเมือง                                                                       

  3. นายอนันต์ เล้าหเรณู* กรรมการตรวจสอบ             9/9                              9/9
  ------------------- -------------------------- -------------------------------- ------------

* นายอนันต์ เล้าหเรณู
เป็นกรรมการตรวจสอบที่มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงินของบริษัทฯ
โดยมีนายสามารถ วิริยะขัตติยาภรณ์ เป็นเลขานุการคณะกรรมการตรวจสอบ

ขอบเขตอำนาจหน้าที่ของคณะกรรมการตรวจสอบ

  1. สอบทานให้บริษัทมีการรายงานทางการเงินอย่างถูกต้องและเพียงพอ

  2. สอบทานให้บริษัทมีระบบการควบคุมภายใน (Internal Control)
  และระบบการตรวจสอบภายใน (Internal Audit) ที่มีความเหมาะสมและมีประสิทธิผล
  และพิจารณาความเป็นอิสระของหน่วยงานตรวจสอบภายใน
  ตลอดจนให้ความเห็นชอบในการพิจารณาแต่งตั้ง โยกย้าย
  เลิกจ้างหัวหน้าหน่วยงานตรวจสอบภายใน
  หรือหน่วยงานอื่นใดที่รับผิดชอบเกี่ยวกับการตรวจสอบภายใน

  3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัท

  4. พิจารณา คัดเลือกและเสนอแต่งตั้งผู้สอบบัญชีของบริษัท และเสนอค่าตอบแทนของผู้สอบบัญชี
  โดยคำนึงถึงความน่าเชื่อถือ
  ความเพียงพอของทรัพยากรและปริมาณงานตรวจสอบของสำนักงานตรวจสอบบัญชีนั้น
  รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัท
  รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วย อย่างน้อยปีละ 1 ครั้ง

  5.
  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์แห่งประเทศไทย
  ทั้งนี้ เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

  6. จัดทำรายงานของคณะกรรมการตรวจสอบ โดยเปิดเผยไว้ในแบบแสดงรายการข้อมูลประจำปี
  (แบบ 56-1) และรายงานประจำปี (แบบ 56-2) ของบริษัท
  ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อย
  ดังต่อไปนี้

  (ก) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

  (ข) ความเห็นเกี่ยวกับความเพียงพอของระบบควบคุมภายในของบริษัท

  (ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัท

  (ง) ความเห็นเกี่ยวกับความเหมาะสมของผู้สอบบัญชี

  (จ) ความเห็นเกี่ยวกับรายการที่อาจมีความขัดแย้งทางผลประโยชน์

  (ฉ) จำนวนการประชุมคณะกรรมการตรวจสอบ
  และการเข้าร่วมประชุมของกรรมการตรวจสอบแต่ละท่าน

  (ช) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติตามกฎบัตร
  (Charter)

  (ซ) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

  7.
  ปฏิบัติการอื่นใดตามที่คณะกรรมการบริษัทมอบหมายด้วยความเห็นชอบจากคณะกรรมการตรวจสอบ

  8. รายงานการดำเนินงานของคณะกรรมการตรวจสอบ ให้คณะกรรมการบริษัททราบเป็นระยะ ๆ
  อย่างน้อยไตรมาสละ 1 (หนึ่ง)

  ครั้ง

ในการปฏิบัติหน้าที่ คณะกรรมการตรวจสอบมีความรับผิดชอบต่อคณะกรรมการบริษัทโดยตรง
และคณะกรรมการบริษัทยังคงมีความรับผิดชอบในการดำเนินงานของบริษัทต่อบุคคลภายนอก

ในกรณีที่มีการเปลี่ยนแปลงหน้าที่ของคณะกรรมการตรวจสอบ ให้บริษัทแจ้งมติการเปลี่ยนแปลง
หน้าที่และจัดทำรายชื่อและขอบเขตการดำเนินงานของคณะกรรมการตรวจสอบที่มีการเปลี่ยนแปลงตามแบบที่ตลาดหลักทรัพย์แห่งประเทศไทยกำหนด
และนำส่งต่อตลาดหลักทรัพย์แห่งประเทศไทยภายใน 3 (สาม)
วันนับแต่วันที่มีการเปลี่ยนแปลงดังกล่าว
ทั้งนี้ตามข้อกำหนดของตลาดหลักทรัพย์แห่งประเทศไทยว่าด้วยการรายงานผ่านสื่ออิเล็กทรอนิกส์

ทั้งนี้บริษัทฯ จัดให้มีสำนักงานตรวจสอบภายในและงานกำกับดูแล
โดยกำหนดหน้าที่ดูแลและสอบทานให้มีการปฏิบัติงานเป็นไปตามระบบงานหรือตามมาตรฐานการควบคุมภายในที่กำหนดและเป็นผู้ประสานงาน
สนับสนุนและช่วยเหลืองานคณะกรรมการตรวจสอบในการกำกับดูแลกิจการที่ดี

  2.2 คณะกรรมการสรรหาและพิจารณาผลตอบแทน (ก.ส.ต.)

ด้วยคณะกรรมการบริษัทฯ ในการประชุมครั้งที่ 177 เมื่อวันที่ 26 กุมภาพันธ์ 2550
ได้มีมติให้จัดตั้งคณะกรรมการ ก.ส.ต.
โดยมีวัตถุประสงค์ให้ไปกำหนดนโยบายและหลักเกณฑ์การสรรหาและพิจารณาผลตอบแทน
กรรมการและผู้บริหารของบริษัทฯ ตามหลักการกำกับดูแลกิจการที่ดี
และมีมติอนุมัติกฎบัตรคณะกรรมการ ก.ส.ต.เพื่อให้มีแนวทางการปฏิบัติงานที่รัดกุมและชัดเจน

ทั้งนี้ในปี 2551 คณะกรรมการ ก.ส.ต. มีการประชุมรวมจำนวน 6 ครั้ง

ณ วันที่ 31 ธันวาคม 2551 บริษัทฯ มีกรรมการ ก.ส.ต.ทั้งหมดจำนวน 4 คน ประกอบด้วย

  --------------------- ------------------------ -------------------- -----------
  ชื่อ                    ตำแหน่ง                   การประชุมคณะกรรมการ   
                                                 ก.ส.ต. (ครั้ง)         

                                                 ปี 2550               ปี 2551

  1. นายชัยยุทธ ศรีวิกรม์    ประธานกรรมการ ก.ส.ต.     4/4                  6/6

  2. นายไพฑูรย์ กิจสำเร็จ   กรรมการ ก.ส.ต.           4/4                  6/6

  3. นายสุวิทย์ นาถวังเมือง  กรรมการ ก.ส.ต.           4/4                  6/6

  4. นายอนันต์ เล้าหเรณู    กรรมการ ก.ส.ต.           4/4                  6/6
  --------------------- ------------------------ -------------------- -----------

โดยมีนายอัศนี ชันทอง กรรมการผู้จัดการ
เป็นเลขานุการคณะกรรมการสรรหาและพิจารณาผลตอบแทน

ขอบเขตอำนาจหน้าที่ของคณะกรรมการ ก.ส.ต.

คณะกรรมการ ก.ส.ต. มีหน้าที่ตามที่ได้รับมอบหมายจากคณะกรรมการบริษัทฯ
โดยจะต้องปฏิบัติหน้าที่ด้วยความความรับผิดชอบ ระมัดระวังและซื่อสัตย์สุจริต ดังต่อไปนี้

(1) การพิจารณาสรรหากรรมการและผู้บริหารของบริษัทฯ ดำเนินการดังต่อไปนี้

    (1.1) พิจารณากำหนดและทบทวนโครงสร้างและคุณสมบัติของคณะกรรมการบริษัทฯ
    คณะอนุกรรมการของบริษัทฯ และโครงสร้างผู้บริหารระดับสูง อย่างเหมาะสม
    เพื่อเสนอต่อคณะกรรมการบริษัทฯ เพื่อพิจารณาอนุมัติต่อไป

  (1.2)
  พิจารณาหลักเกณฑ์และกระบวนการในการสรรหาบุคคลที่มีคุณสมบัติเหมาะสมเพื่อดำรงตำแหน่งกรรมการ
  รวมทั้งคัดเลือกบุคคลตามกระบวนการสรรหาที่ได้กำหนดไว้
  และเสนอความเห็นต่อคณะกรรมการบริษัทฯ
  ซึ่งจะนำเสนอที่ประชุมผู้ถือหุ้นให้เป็นผู้แต่งตั้งกรรมการต่อไป โดยดำเนินการดังต่อไปนี้

  (ก)
  พิจารณารายชื่อกรรมการที่ต้องออกจากตำแหน่งตามวาระและรายชื่อบุคคลภายนอกที่ได้รับการเสนอชื่อเข้าคัดเลือกเพื่อดำรงตำแหน่งกรรมการของบริษัทฯ
  ทั้งจากกรรมการของบริษัทฯ และจากผู้ถือหุ้นรายย่อย (ถ้ามี)

  (ข)
  พิจารณาบุคคลที่ได้รับการเสนอชื่อจะต้องไม่มีลักษณะต้องห้ามตามพระราชบัญญัติบริษัทมหาชนจำกัด
  และตามกฎหมายว่าด้วยหลักทรัพย์และตลาดหลักทรัพย์ ข้อกำหนดและแนวปฏิบัติที่ดีของสำนักงาน
  ก.ล.ต.ตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัท

  (ค) พิจารณาบุคคลที่ได้รับการเสนอชื่อจะต้องมีความรู้ ทักษะ ประสบการณ์
  ความสามารถเฉพาะด้านที่เป็นประโยชน์กับบริษัทฯ การอุทิศเวลา
  ความพยายามในการปฏิบัติหน้าที่ ด้วยความเป็นธรรม มีความตรงไปตรงมา
  มีความกล้าหาญในการแสดงความคิดเห็น มีประวัติการทำงานที่ดีและมีจริยธรรมที่ดีงาม

  (ง)
  พิจารณาบุคคลที่ได้รับการเสนอชื่อจะต้องไม่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัทฯ
  ไม่ว่าจะทำเพื่อประโยชน์ส่วนตนหรือผู้อื่น

(1.3) พิจารณารายชื่อผู้ที่เหมาะสมที่จะดำรงตำแหน่งเลขานุการบริษัท
และเสนอความเห็นต่อคณะกรรมการบริษัทฯ ในกรณีที่ตำแหน่งดังกล่าวว่างลง
เพื่อพิจารณาอนุมัติต่อไป

(1.4)
พิจารณารายชื่อผู้ที่เหมาะสมที่จะดำรงตำแหน่งผู้บริหารระดับสูงตั้งแต่ระดับผู้ช่วยกรรมการผู้จัดการขึ้นไปถึงกรรมการผู้จัดการ
เสนอความเห็นต่อคณะกรรมการบริษัทฯ ในกรณีที่ตำแหน่งดังกล่าวว่างลง เพื่อพิจารณาอนุมัติต่อไป

(1.5) กำหนดแผนสืบทอดงานของคณะกรรมการบริษัทฯ คณะอนุกรรมการ และผู้บริหารระดับสูง
รวมทั้งกำหนดหลักเกณฑ์การพิจารณาผู้สืบทอด เสนอความเห็นต่อคณะกรรมการบริษัทฯ
เพื่อพิจารณาต่อไป

(1.6) ปฏิบัติการอื่นใดตามที่คณะกรรมการบริษัทฯ
ได้มอบหมายให้ดำเนินการอันเกี่ยวกับการสรรหากรรมการและผู้บริหารของบริษัทฯ

(2) การพิจารณาผลตอบแทนกรรมการและผู้บริหารของบริษัท ดำเนินการดังต่อไปนี้

(2.1) พิจารณารูปแบบและหลักเกณฑ์การจ่ายผลตอบแทนกรรมการ

คณะกรรมการ ก.ส.ต. มีหน้าที่พิจารณารูปแบบและหลักเกณฑ์การจ่ายผลตอบแทนของ
คณะกรรมการบริษัทฯ และคณะอนุกรรมการ อย่างเป็นธรรมและเหมาะสม ดังต่อไปนี้

(ก)
พิจารณาผลตอบแทนกรรมการโดยการเปรียบเทียบกับบริษัทอื่นในอุตสาหกรรมเดียวกันและบริษัทจดทะเบียนในตลาดหลักทรัพย์แห่งประเทศไทย

(ข) พิจารณาผลตอบแทนจากขอบเขตอำนาจหน้าที่และความรับผิดชอบ(Accountability and
Responsibility) รวมถึงประโยชน์ที่คาดว่าจะได้รับจากกรรมการแต่ละคน
กรรมการที่ได้รับมอบหมายหน้าที่เพิ่มขึ้น ควรได้รับค่าตอบแทนที่เป็นธรรมและเหมาะสม เช่น
กรรมการในคณะอนุกรรมการ

(ค) พิจารณาผลตอบแทนจากผลการดำเนินงานของบริษัทฯ ในแต่ละปี

(ง) พิจารณาผลตอบแทนจากการประเมินผลการปฏิบัติงานตนเองของคณะกรรมการบริษัท (Self
Assessment of the Board of Directors’ Performance) ในแต่ละปี
รวมทั้งมีการทบทวนและเสนอแนะวิธีการประเมินผลการปฏิบัติงานและรายงานผลการประเมินการปฏิบัติงานต่อคณะกรรมการบริษัทเพื่อนำข้อมูลมาพิจารณาปรับปรุงประสิทธิภาพในการปฏิบัติงานของคณะกรรมการบริษัทฯ
ต่อไป

(จ) พิจารณาทบทวนรูปแบบและหลักเกณฑ์การจ่ายผลตอบแทนทุกประเภททุกปี
ทั้งจำนวนเงินและสัดส่วนการจ่ายผลตอบแทนให้มีความเหมาะสม ได้แก่ ผลตอบแทนประจำเดือน
เช่น ค่าเบี้ยประชุม และผลตอบแทนรายปี เช่น เงินบำเหน็จ ที่จ่ายให้กับคณะกรรมการบริษัทฯ
และคณะอนุกรรมการ แล้วเสนอความเห็นต่อคณะกรรมการบริษัทฯ
และที่ประชุมผู้ถือหุ้นเพื่อพิจารณาอนุมัติต่อไป

(2.2)
พิจารณารูปแบบและหลักเกณฑ์การประเมินผลการปฏิบัติงานของพนักงานและผู้บริหารของบริษัท
ดังต่อไปนี้

(ก) พิจารณากำหนดหลักเกณฑ์การวัดผลการดำเนินการของบริษัทฯ หรือ KPI(Key Performance
Indicators) เพื่อใช้ในการพิจารณาปรับอัตราเงินเดือนและการจ่ายเงินรางวัลประจำปี (โบนัส)
ให้กับพนักงานของ บริษัทฯ
โดยพิจารณาจากงบประมาณประจำปีและเป้าหมายการดำเนินงานของบริษัทฯ
รวมทั้งสภาวะตลาดและเศรษฐกิจ แล้วเสนอความเห็นต่อคณะกรรมการบริษัทฯ
เพื่อพิจารณาอนุมัติต่อไป

(ข) พิจารณาการประเมินผลการปฏิบัติงานและกำหนดโครงสร้างการจ่ายเงินเดือน เงินรางวัล
(โบนัส) และอัตราการปรับขึ้นเงินเดือนประจำปีของผู้บริหารระดับสูง
ตั้งแต่ระดับผู้ช่วยกรรมการผู้จัดการขึ้นไปถึงกรรมการผู้จัดการ
แล้วเสนอความเห็นต่อที่ประชุมคณะกรรมการบริษัทฯ เพื่อพิจารณาอนุมัติต่อไป

(ค) พิจารณาเสนอแนะโครงสร้างเงินเดือน ผลประโยชน์ และสวัสดิการอื่นๆ ของพนักงานบริษัทฯ
ทั้งที่เป็นตัวเงินและไม่ใช่ตัวเงิน

(3) พิจารณาการเสนอขายหลักทรัพย์ใหม่ (หรือใบสำคัญแสดงสิทธิที่จะซื้อหุ้น)
ให้แก่กรรมการและพนักงาน คณะกรรมการ ก.ส.ต.จะพิจารณาเสนอเงื่อนไขต่าง ๆ
เพื่อช่วยจูงใจให้กรรมการและพนักงานปฏิบัติหน้าที่ให้เกิดการสร้างมูลค่าเพิ่มให้ผู้ถือหุ้นในระยะยาวและสามารถรักษาบุคลากรที่มีคุณภาพได้อย่างแท้จริง
แต่ในขณะเดียวกันต้องไม่สูงเกินไปและเป็นธรรมต่อผู้ถือหุ้นด้วย

นอกจากนี้ หากมีกรรมการหรือพนักงานรายใดจะได้รับการจัดสรรหลักทรัพย์เกินกว่า 5%
ของจำนวนหลักทรัพย์ทั้งหมดที่จะจัดสรร ตามข้อกำหนดของสำนักงาน ก.ล.ต. ระบุว่า
คณะกรรมการ ก.ส.ต. จะต้องพิจารณาความเหมาะสมและให้ความเห็นชอบ อย่างไรก็ตาม
ต้องไม่มีกรรมการ ก.ส.ต.ที่จะได้รับจัดสรรหลักทรัพย์เกินกว่า 5% ด้วย
ถึงจะมีสิทธิในการให้ความเห็นชอบ

(4) มีอำนาจเชิญผู้บริหารของบริษัทฯ และหรือผู้ที่เกี่ยวข้องเข้าร่วมประชุมหรือชี้แจงในเรื่องต่างๆ
ที่เกี่ยวข้องได้ทุกกรณี

(5) จัดทำรายงานผลการปฏิบัติงานของคณะกรรมการ ก.ส.ต. อย่างน้อยปีละ 1 ครั้ง
เสนอต่อคณะกรรมการบริษัทฯ และเปิดเผยไว้ในแบบแสดงรายการข้อมูลประจำปี (แบบ 56-1)
และรายงานประจำปี (แบบ 56-2) ของบริษัทฯ ซึ่งรายงานดังกล่าวลงนามโดยประธานกรรมการ
ก.ส.ต. ทั้งนี้ ต้องระบุจำนวนครั้งในการประชุมและจำนวนครั้งที่กรรมการ ก.ส.ต.
แต่ละคนเข้าร่วมประชุม

(6) ปฏิบัติการอื่นใดตามที่คณะกรรมการบริษัทฯ
มอบหมายให้ดำเนินการอันเกี่ยวกับการสรรหาและพิจารณาผลตอบแทน

  2.3 คณะกรรมการจัดการ

ด้วยคณะกรรมการบริษัทฯ ในการประชุมครั้งที่ 175 เมื่อวันที่ 27 พฤศจิกายน 2549
ได้มีการยกเลิกคณะกรรมการบริหาร ตั้งแต่วันที่ 31 ธันวาคม 2549
และแต่งตั้งคณะกรรมการจัดการ ในวันที่ 1 มกราคม 2550 โดยมีวัตถุประสงค์ให้กำหนดนโยบาย
วางแผนธุรกิจ วางแผนการปฏิบัติงาน
จัดทำงบประมาณประจำปีและมีมติอนุมัติกฎบัตรคณะกรรมการจัดการเพื่อให้มีแนวทางการปฏิบัติงานที่รัดกุมและชัดเจน

ทั้งนี้ในปี 2551 คณะกรรมการจัดการมีการประชุมรายสัปดาห์รวมจำนวน 36 ครั้ง

ณ วันที่ 31 ธันวาคม 2551 บริษัทฯ มีกรรมการจัดการทั้งหมดจำนวน 5 คน ประกอบด้วย

  -------------------------- --------------------------------------------
  ชื่อ                         ตำแหน่ง

  1. นายอัศนี ชันทอง            ประธานกรรมการจัดการ

  2. นายสาธิต สุดบรรทัด         กรรมการจัดการ

  3. นายไมตรี ถาวรอธิวาสน์      กรรมการจัดการ

  4. นายสุวิทย์ แก้วอำพันสวัสดิ์     กรรมการจัดการ

  5. นางสาวธนกานต์ พันธาภิรัตน์   กรรมการจัดการและเลขานุการ
  -------------------------- --------------------------------------------

ขอบเขตอำนาจหน้าที่ของคณะกรรมการจัดการ

คณะกรรมการจัดการ มีอำนาจ หน้าที่ และความรับผิดชอบในการบริหารงานของบริษัทฯ
โดยกำหนดให้มีการประชุมสรุปผลงานทุกสัปดาห์
เพื่อการประเมินการปฏิบัติงานให้เป็นไปตามวัตถุประสงค์นโยบาย
แผนธุรกิจและงบประมาณที่ได้อนุมัติจากคณะกรรมการบริษัทฯ
โดยสรุปขอบเขตอำนาจหน้าที่และความรับผิดชอบที่สำคัญมีดังต่อไปนี้

1. บริหารกิจการของบริษัทฯ ให้เป็นไปตามวัตถุประสงค์ นโยบาย แผนธุรกิจ
และงบประมาณตามที่ได้รับอนุมัติจากคณะกรรมการบริษัทฯ

2. พิจารณากลั่นกรองข้อเสนอของฝ่ายจัดการ ในการกำหนดวิสัยทัศน์ ภารกิจ ค่านิยมองค์กร
วัตถุประสงค์ นโยบาย แผนธุรกิจ และกลยุทธ์การดำเนินธุรกิจของบริษัทฯ แผนการเงิน
การบริหารเงินลงทุน การบริหารทรัพยากรบุคคล งบประมาณประจำปี เป้าหมายคะแนน KPI (Key
Performance Indicator) และการประเมินผลสำเร็จของบริษัทฯ
เพื่อเสนอความเห็นต่อที่ประชุมคณะกรรมการสรรหาและพิจารณาผลตอบแทนเพื่อเสนอต่อคณะกรรมการบริษัทฯ
เป็นผู้พิจารณาอนุมัติต่อไป

3. ติดตามและกำกับดูแลการดำเนินงานของบริษัทฯ ให้เป็นไปตามวัตถุประสงค์
นโยบายและเป้าหมายที่กำหนด

4. กำหนดโครงสร้างองค์กร อำนาจการบริหารองค์กร รวมถึงการแต่งตั้ง การว่าจ้าง
การโยกย้าย การกำหนดเงินค่าจ้าง ค่าตอบแทน เงินรางวัล ตั้งแต่ระดับพนักงานถึงระดับผู้บริหาร
ซึ่งมิได้ดำรงตำแหน่งกรรมการ รวมทั้งการเลิกจ้าง

5. พิจารณากำหนดเป้าหมายกำไรและขาดทุน
การเสนอจ่ายเงินปันผลระหว่างกาลหรือเงินปันผลประจำปี เพื่อเสนอคณะกรรมการบริษัทฯ
พิจารณาต่อไป

6. มีอำนาจแต่งตั้งคณะทำงาน เพื่อดำเนินกิจการหรือบริหารงานของบริษัทฯ และการกำหนดอำนาจ
หน้าที่ และความรับผิดชอบของคณะทำงาน
รวมถึงกำกับดูแลให้การดำเนินงานของคณะทำงานที่แต่งตั้งบรรลุตามนโยบายและเป้าหมาย เช่น
คณะกรรมการบริหารความเสี่ยง
รวมทั้งมีอำนาจในการมอบอำนาจให้ผู้บริหารคนหนึ่งหรือหลายคนหรือบุคคลอื่นใดปฏิบัติการ
อย่างหนึ่งอย่างใด ภายในระยะเวลาที่กำหนด โดยอยู่ภายใต้การควบคุมของคณะกรรมการจัดการ
ซึ่งรวมถึงการยกเลิกหรือเพิกถอน เปลี่ยนแปลงหรือแก้ไขบุคคลที่ได้รับมอบอำนาจหรืออำนาจนั้น ๆ
ตามที่เห็นสมควร

  7.
  มีอำนาจตามระเบียบในการปฏิบัติงานและอำนาจในการอนุมัติที่ได้รับอนุมัติจากที่ประชุมคณะกรรมการบริษัทฯ

  8. คณะกรรมการจัดการรับผิดชอบต่อคณะกรรมการบริษัทฯ
  และรายงานผลการดำเนินงานในการประชุมคณะกรรมการบริษัทฯ ทุกครั้ง

  9. คณะกรรมการจัดการสามารถขอรับคำปรึกษาจากผู้เชี่ยวชาญอิสระตามความเหมาะสม
  หากไม่มีความชำนาญในเรื่องดังกล่าวโดยได้รับอนุมัติจากคณะกรรมการบริษัทฯ

  10. ปฏิบัติการอื่นใดตามที่คณะกรรมการบริษัทฯ มอบหมายให้ดำเนินการเป็นคราว ๆ ไป

คณะกรรมการบริหารความเสี่ยง

ด้วยคณะกรรมการจัดการ ได้มีมติแต่งตั้งคณะกรรมการบริหารความเสี่ยงตามคำสั่งที่ 020/2551
เมื่อวันที่ 19 กุมภาพันธ์ 2551 โดยมีวัตถุประสงค์ให้กำหนดนโยบายการบริหารความเสี่ยง
วางแผนการปฏิบัติงาน ทบทวนและกำกับดูแลประสิทธิผลของความเสี่ยงที่ไม่สามารถยอมรับได้
รายงานการควบคุมความเสี่ยงต่อคณะกรรมการจัดการ และคณะกรรมการตรวจสอบ
ติดตามให้มีระบบการบริหารความเสี่ยงอย่างเพียงพอและเหมาะสม
และมีมติอนุมัติกฎบัตรคณะกรรมการบริหารความเสี่ยง
เพื่อให้มีแนวทางการปฏิบัติงานที่รัดกุมและชัดเจน

ทั้งนี้ในปี 2551 คณะกรรมการบริหารความเสี่ยงมีการประชุมรวมจำนวน 6 ครั้ง

ณ วันที่ 31 ธันวาคม 2551 บริษัทฯ มีกรรมการบริหารความเสี่ยงจำนวน 12 คน ประกอบด้วย

+--------------------------------+-------------------------------------+
| ชื่อ                             | ตำแหน่ง                              |
+================================+=====================================+
|   1. นายสาธิต สุดบรรทัด           | ประธานกรรมการ                       |
+--------------------------------+-------------------------------------+
|   2. นายสุวิทย์ แก้วอำพันสวัสดิ์       | กรรมการ                             |
+--------------------------------+-------------------------------------+
|   3. นายสงกรานต์ สุวรรณเมฆ       | กรรมการ                             |
+--------------------------------+-------------------------------------+
|   4. นายสมควร สิทธิโชคธรรม       | กรรมการ                             |
+--------------------------------+-------------------------------------+
|   5. นายสุนทร สุวรรณเจตต์         | กรรมการ                             |
+--------------------------------+-------------------------------------+
|   6. นางจงกลนี นาคเสน           | กรรมการ                             |
+--------------------------------+-------------------------------------+
|   7. นายสุพจน์ สุวรรณมุณี           | กรรมการ                             |
+--------------------------------+-------------------------------------+
|   8. นายอดุล สุเดน               | กรรมการ                             |
+--------------------------------+-------------------------------------+
|   9. นายเฉลิมเกียรติ อัศวทวีกุล      | กรรมการ                             |
+--------------------------------+-------------------------------------+
| 10. นายพงษ์ศักดิ์ ชำนาญช่าง         | กรรมการ                             |
+--------------------------------+-------------------------------------+
| 11. นางสาวเสาวภา พามณี          | กรรมการ                             |
+--------------------------------+-------------------------------------+
| 12. นายทรงศักดิ์ วาทะวัฒนะ         | กรรมการและเลขานุการ                  |
+--------------------------------+-------------------------------------+

ขอบเขตอำนาจหน้าที่ของคณะกรรมการบริหารความเสี่ยง

คณะกรรมการบริหารความเสี่ยงมีหน้าที่ ตามที่ได้รับมอบหมายจากคณะกรรมการจัดการ
โดยจะต้องปฏิบัติหน้าที่ด้วยความรับผิดชอบ ระมัดระวังและซื่อสัตย์สุจริต ดังต่อไปนี้

(1) กำหนดนโยบายและแผนงานด้านการบริหารความเสี่ยง
    เพื่อให้ครอบคลุมความเสี่ยงทั้งหมดที่อาจจะเกิดขึ้นกับธุรกิจของบริษัท
    และนำเสนอต่อคณะกรรมการจัดการให้ความเห็นชอบก่อนนำสู่การปฏิบัติ

(2) นำนโยบายและแผนงานด้านการบริหารความเสี่ยงไปสู่การปฏิบัติ
    สร้างระเบียบปฏิบัติในการประเมินและวิเคราะห์ปัจจัยต่างๆ ที่จะนำไปสู่ความเสี่ยง
    และกำหนดแนวทางในการแก้ไข ตามปัจจัยเสี่ยงที่เกิดขึ้น ดังนี้

    (ก) ปัจจัยเสี่ยงที่ต้องได้รับการแก้ไขโดยเร่งด่วน (Red Risk)
    จะต้องมีแนวทางแก้ไขเพื่อลดความเสี่ยง

    (ข) ปัจจัยที่ต้องเฝ้าระวังซึ่งอาจจะเป็นปัจจัยเสี่ยง (Yellow Risk)
    จะต้องมีแนวทางป้องกันไม่ให้เกิดความเสี่ยง

    (ค) ปัจจัยที่ยังไม่ถือเป็นความเสี่ยง (Green Risk)

(3) ติดตามผลการจัดการกับความเสี่ยงที่ไม่สามารถยอมรับได้
    ว่ามีแนวทางแก้ไขและป้องกันความเสี่ยงที่อาจจะเกิดขึ้นในอนาคต
    โดยจัดทำรายงานการบริหารความเสี่ยงเสนอต่อคณะกรรมการจัดการ
    คณะกรรมการตรวจสอบต่อไป

(4) ทบทวนนโยบายและระบบควบคุมซึ่งจัดตั้งเพื่อการประเมิน
    การบริหารและการควบคุมความเสี่ยง รวมทั้งกระบวนการตรวจสอบและการรายงาน
    เพื่อสร้างความมั่นใจว่าบริษัท มีกรอบการบริหารความเสี่ยงที่เพียงพอและมีประสิทธิภาพ

(5) กำกับดูแลให้มีการปฏิบัติตามกรอบแห่งการบริหารความเสี่ยงและสอบทานการเปิดเผยข้อมูลความเสี่ยงต่อหน่วยงานกำกับดูแล
    และสาธารณะอย่างเพียงพอและสม่ำเสมอ

(6) จัดทำรายงานที่เกี่ยวกับความเพียงพอของระบบการบริหารความเสี่ยงต่อคณะกรรมการจัดการและคณะกรรมการบริษัทฯ
    เพื่อพิจารณาต่อไป

(7) จัดทำรายงานผลการปฏิบัติงานของคณะกรรมการบริหารความเสี่ยง
    โดยเปิดเผยไว้ในแบบแสดงรายการข้อมูลประจำปี (แบบ 56-1) และรายงานประจำปี (แบบ
    56-2) ของบริษัท
    ซึ่งรายงานดังกล่าวลงนามโดยประธานกรรมการบริหารความเสี่ยงและต้องจะต้องระบุจำนวนครั้งในการประชุมและจำนวนครั้งที่กรรมการบริหารความเสี่ยงแต่ละคนเข้าร่วมประชุม

(8) ปฏิบัติการอื่นใดตามที่คณะกรรมการบริษัทฯ และคณะกรรมการจัดการ
    มอบหมายให้ดำเนินการเกี่ยวการบริหารความเสี่ยงของบริษัท

3. ผู้บริหาร

บริษัทฯ มีนโยบายที่จะสรรหาผู้บริหารที่มีความรู้ ความสามารถ
มีประสบการณ์ทำงานที่เป็นประโยชน์กับบริษัทฯ มีประวัติการทำงานที่ดีและมีจริยธรรมที่ดีงาม
โดยผ่านความเห็นชอบจากการสรรหาของคณะกรรมการ
ก.ส.ต.และได้รับการอนุมัติจากคณะกรรมการบริษัทฯ

ณ วันที่ 31 ธันวาคม 2551 บริษัทฯ มีผู้บริหารทั้งหมดจำนวน 5 คน ประกอบด้วย

  ---------------------------- ------------------------------------------
  ชื่อ                           ตำแหน่ง

  1. นายอัศนี ชันทอง              กรรมการผู้จัดการ

  2. นายสาธิต สุดบรรทัด           รองกรรมการผู้จัดการ สายการขายและการตลาด

  3. นายไมตรี ถาวรอธิวาสน์        รองกรรมการผู้จัดการ สายการผลิตและวิศวกรรม

  4. นายสุวิทย์ แก้วอำพันสวัสดิ์       ผู้ช่วยกรรมการผู้จัดการ สายการขายและการตลาด

  5. นางสาวธนกานต์ พันธาภิรัตน์     ผู้ช่วยกรรมการผู้จัดการ สายการบัญชีและการเงิน
  ---------------------------- ------------------------------------------

ขอบเขตอำนาจหน้าที่ของกรรมการผู้จัดการ

1.  กำหนดวิสัยทัศน์ ภารกิจ ค่านิยมองค์กร วัตถุประสงค์ นโยบาย แผนธุรกิจ
    และกลยุทธ์การดำเนินธุรกิจของบริษัทฯ แผนการเงิน การบริหารเงินลงทุน
    การบริหารทรัพยากรบุคคล งบประมาณประจำปี เป้าหมายคะแนน KPI (Key Performance
    Indicator) และการประเมินผลสำเร็จของบริษัทฯ
    เสนอความเห็นต่อคณะกรรมการจัดการและนำเสนอคณะกรรมการบริษัทฯ
    เพื่อพิจารณาอนุมัติต่อไป

2.  บริหารงานของบริษัทฯ ให้เป็นไปตามวัตถุประสงค์ นโยบาย เป้าหมายที่กำหนด
    และงบประมาณประจำปีตามที่ได้รับอนุมัติจากคณะกรรมการบริษัทฯ
    และ/หรือจากคณะกรรมการจัดการ

3.  ติดตามและประเมินผลการดำเนินงานของบริษัทฯ อย่างสม่ำเสมอ
    เพื่อป้องกันความเสี่ยงจากปัจจัยต่างๆ ทั้งจากภายในและภายนอกบริษัทฯ
    ที่จะทำให้ผลการดำเนินงานของบริษัทฯ ไม่บรรลุเป้าหมายตามที่กำหนด
    และรายงานผลการดำเนินงานต่อคณะกรรมการจัดการและคณะกรรมการบริษัทฯ
    เพื่อทราบและพิจารณาต่อไป

4.  กำกับดูแลกิจการให้มีการปฏิบัติตามกฎระเบียบข้อบังคับ ข้อกำหนดต่างๆ ของบริษัทฯ
    และตามกฎหมายว่าด้วยหลักทรัพย์และตลาดหลักทรัพย์ ข้อกำหนดและแนวปฏิบัติที่ดีของสำนักงาน
    ก.ล.ต.ตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัท

5.  มีอำนาจแต่งตั้งและบริหารงานคณะทำงานชุดต่างๆ
    เพื่อประโยชน์และประสิทธิภาพการบริหารจัดการที่ดี และโปร่งใส
    และให้มีอำนาจในการมอบอำนาจช่วง
    และ/หรือมอบหมายให้บุคคลอื่นปฏิบัติงานเฉพาะอย่างแทนได้
    โดยการมอบอำนาจดังกล่าวให้อยู่ภายใต้ขอบเขตแห่งการมอบอำนาจตามหนังสือมอบอำนาจ
    และ/หรือให้เป็นไปตามระเบียบ ข้อกำหนด หรือคำสั่งที่คณะกรรมการของบริษัทฯ
    และ/หรือคณะกรรมการจัดการได้กำหนดไว้

6.  มีอำนาจพิจารณาว่าจ้างพนักงาน และบรรจุแต่งตั้ง ตลอดจนการโอน
    โยกย้ายข้ามสายงาน/ฝ่าย/แผนก หรือการพ้นจากการเป็นพนักงาน กำหนดอัตราค่าจ้าง
    ค่าตอบแทน เงินโบนัส รวมถึงสวัสดิการ เกี่ยวกับพนักงานของบริษัทฯ
    ตั้งแต่ตำแหน่งผู้จัดการฝ่ายลงไป

7.  มีอำนาจในการออกกฎระเบียบ คำสั่ง ข้อบังคับ ประกาศต่างๆ
    เพื่อให้การปฏิบัติงานเป็นไปตามนโยบายและประโยชน์สูงสุดของบริษัทฯ
    และเพื่อรักษาระเบียบวินัย การทำงานภายในองค์กรอย่างมีประสิทธิภาพ

8.  มีอำนาจตามระเบียบในการปฏิบัติงานและอำนาจอนุมัติที่ได้อนุมัติจากที่ประชุมคณะกรรมการบริษัทฯ

9.  ปฏิบัติหน้าที่อื่น ๆ ตามที่ได้รับมอบหมาย จากคณะกรรมการบริษัทฯ
    และ/หรือคณะกรรมการจัดการเป็นคราวๆ ไป

    ทั้งนี้การมอบหมายอำนาจหน้าที่และความรับผิดชอบของคณะกรรมการบริษัทฯ คณะอนุกรรมการ
    กรรมการหรือผู้บริหารคนหนึ่งหรือหลายคน นั้น
    จะต้องไม่มีลักษณะเป็นการมอบอำนาจหรือมอบอำนาจช่วง
    ที่ทำให้ผู้รับมอบอำนาจหรือผู้รับมอบอำนาจช่วง
    สามารถอนุมัติรายการที่ตนหรือบุคคลที่อาจมีความขัดแย้ง มีส่วนได้เสีย
    หรืออาจมีความขัดแย้งทางผลประโยชน์อื่นใด
    (ตามที่นิยามไว้ในกฎหมายว่าด้วยหลักทรัพย์และตลาดหลักทรัพย์
    ข้อกำหนดและแนวปฏิบัติที่ดีของสำนักงาน ก.ล.ต. ตลาดหลักทรัพย์แห่งประเทศไทย
    และกฎหมายที่เกี่ยวข้องกับธุรกิจของบริษัท) กับบริษัทฯ บริษัทย่อย หรือบริษัทร่วม
    เว้นแต่เป็นการอนุมัติรายการที่เป็นไปตามปกติธุรกิจที่มีการกำหนดขอบเขตการมอบอำนาจที่ชัดเจน

8.3 การสรรหากรรมการและผู้บริหาร

8.3.1 คณะกรรมการบริษัท

บริษัทฯ
กำหนดให้คณะกรรมการสรรหาและพิจารณาผลตอบแทนเป็นผู้คัดเลือกและเสนอรายชื่อบุคคลที่เหมาะสมที่จะดำรงตำแหน่งกรรมการบริษัทฯต่อคณะกรรมการบริษัทฯ
เพื่อพิจารณากลั่นกรองบุคคลนั้น ๆ ต่อไป โดยคัดเลือกกรรมการบริษัทฯ
ตามวิธีการที่ระบุไว้ในข้อบังคับของบริษัทฯ และจะต้องมีคุณสมบัติตามประกาศคณะกรรมการ ก.ล.ต.
และประกาศตลาดหลักทรัพย์แห่งประเทศไทยกำหนดอย่างเคร่งครัด ดังนี้

1.  คณะกรรมการบริษัทฯ ประกอบด้วยกรรมการจำนวนไม่น้อยกว่า 5 คน แต่ไม่เกิน 11 คน
    โดยกรรมการไม่น้อยกว่า กึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

2.  ให้ที่ประชุมผู้ถือหุ้นเลือกตั้งกรรมการ ตามหลักเกณฑ์และวิธีการดังต่อไปนี้

-   ผู้ถือหุ้นคนหนึ่งมีคะแนนเสียงเท่ากับหนึ่ง (1) หุ้นต่อหนึ่ง (1) เสียง

-   ผู้ถือหุ้นแต่ละรายจะใช้คะแนนเสียงที่มีอยู่ทั้งหมดตามข้อ 2.1
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

-   บุคคลที่ได้รับคะแนนสูงสุดตามลำดับลงมาเป็นผู้ได้รับเลือกเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    ให้ประธานที่ประชุมเป็นผู้ออกเสียงชี้ขาด

3.  ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่งจำนวนหนึ่งในสาม
    (1/3) ของจำนวนกรรมการในขณะนั้น
    ถ้าจำนวนกรรมการจะแบ่งออกให้ตรงเป็นสามส่วนไม่ได้
    ก็ให้ออกโดยจำนวนใกล้ที่สุดกับส่วนหนึ่งในสาม (1/3)

4.  กรรมการซึ่งพ้นจากตำแหน่ง อาจได้รับเลือกให้กลับเข้ามารับตำแหน่งอีกได้

5.  ให้กรรมการตกลงเห็นชอบร่วมกันเกี่ยวกับลำดับในการพ้นจากตำแหน่งกรรมการตามวิธีการดังได้กล่าวไว้ในวรรคข้างต้นกรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
    ให้จับสลากกัน ส่วนปีหลัง ๆ
    ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง

6.  กรรมการคนใดจะลาออกจากตำแหน่งให้ยื่นใบลาออกต่อบริษัทฯ
    โดยการลาออกนั้นจะมีผลนับแต่วันที่ใบลาออกไปถึงบริษัทฯ

7.  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่
    (3/4) ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดย
    ผู้ถือหุ้นที่มาประชุมและมีสิทธิออกเสียง

8.3.2 คณะกรรมการตรวจสอบ

บริษัทฯ
กำหนดให้คณะกรรมการสรรหาและพิจารณาผลตอบแทนเป็นผู้คัดเลือกและเสนอรายชื่อบุคคลที่เหมาะสมที่จะดำรงตำแหน่งกรรมการตรวจสอบต่อคณะกรรมการบริษัทฯ
เพื่อพิจารณากลั่นกรองบุคคลนั้น ๆ ต่อไป โดยคัดเลือกบุคคลที่มีความรู้ ความสามารถ
และมีคุณสมบัติตามประกาศคณะกรรมการ ก.ล.ต.
และประกาศตลาดหลักทรัพย์แห่งประเทศไทยกำหนดอย่างเคร่งครัด
โดยคณะกรรมการตรวจสอบจะต้องประกอบด้วยคณะกรรมการอย่างน้อย 3 ท่าน และ 1
ท่านจะต้องมีความรู้ด้านบัญชีและการเงิน และจะต้องได้รับการแต่งตั้งจากคณะกรรมการบริษัทฯ
และผู้ถือหุ้น

8.3.3 คณะกรรมการสรรหาและพิจารณาผลตอบแทน

บริษัทฯ กำหนดให้คณะกรรมการบริษัทฯ
เป็นผู้คัดเลือกและเสนอรายชื่อบุคคลที่เหมาะสมที่จะดำรงตำแหน่งกรรมการสรรหาและพิจารณาผลตอบแทนต่อคณะกรรมการบริษัทฯ
เพื่อพิจารณากลั่นกรองบุคคลนั้น ๆ ต่อไป โดยคัดเลือกบุคคลที่มีความรู้ ความสามารถ ประสบการณ์
และมีคุณสมบัติไม่เคยประพฤติผิดต่อหน้าที่เกี่ยวกับความระมัดระวัง และมีความซื่อสัตย์สุจริต
และเป็นธรรมต่อทุกฝ่าย และจะต้องได้รับการแต่งตั้งจากคณะกรรมการบริษัทฯ

8.3.4 คณะกรรมการจัดการและผู้บริหาร

บริษัทฯ
กำหนดให้คณะกรรมการสรรหาและพิจารณาผลตอบแทนเป็นผู้คัดเลือกและเสนอรายชื่อบุคคลที่เหมาะสมที่จะดำรงตำแหน่งผู้บริหารตั้งแต่ระดับผู้ช่วยกรรมการผู้จัดการขึ้นไปต่อคณะกรรมการบริษัทฯ
เพื่อพิจารณากลั่นกรองบุคคลนั้น ๆ ต่อไป โดยคัดเลือกบุคคลที่มีความรู้ ความสามารถ
และประสบการณ์ที่เป็นประโยชน์กับธุรกิจของบริษัทฯ
และจะต้องได้รับการแต่งตั้งจากคณะกรรมการบริษัทฯ

8.4 ค่าตอบแทนผู้บริหาร

การจ่ายผลตอบแทนกรรมการและผู้บริหาร คณะกรรมการบริษัทฯ
ได้มอบหมายให้คณะกรรมการสรรหาและพิจารณาผลตอบแทน
มีหน้าที่พิจารณาผลตอบแทนกรรมการและผู้บริหาร
ทั้งนี้ได้กำหนดหลักเกณฑ์การจ่ายผลตอบแทนกรรมการและผู้บริหาร
โดยการเปรียบเทียบกับบริษัทอื่นในอุตสาหกรรมเดียวกันและบริษัทจดทะเบียนในตลาดหลักทรัพย์แห่งประเทศไทย
ซึ่งได้กลั่นกรองและพิจารณาอย่างละเอียดถึงความเหมาะสม
รวมถึงพิจารณาจากการขยายตัวทางธุรกิจและการเติบโตทางผลกำไรของบริษัทฯ เป็นสำคัญ
แล้วเสนอความเห็นต่อคณะกรรมการบริษัทฯ เพื่อพิจารณาผลตอบแทนผู้บริหารของบริษัทฯ
สำหรับผลตอบแทนกรรมการของบริษัทฯ ให้นำเสนอต่อที่ประชุมผู้ถือหุ้นเพื่อพิจารณาต่อไป

1. ค่าตอบแทนที่เป็นตัวเงิน

ค่าตอบแทนกรรมการ

+--------------------------------+-----------+-----------+-----------+
| รายชื่อกรรมการ                   | ปี 2551    | ปี 2550    | ปี 2549    |
|                                |           |           |           |
| (หน่วย : ล้านบาท)                |           |           |           |
+--------------------------------+-----------+-----------+-----------+
| 1. นายประกิต ประทีปะเสน          | 0.99      | 0.82      | 0.80      |
+--------------------------------+-----------+-----------+-----------+
| 2. นายชัยยุทธ ศรีวิกรม์             | 0.75      | 0.50      | 0.34      |
+--------------------------------+-----------+-----------+-----------+
| 3. นายเจมส์ แพ็ทตริค รูนี่ย์          | 0.53      | 0.39      | 0.34      |
+--------------------------------+-----------+-----------+-----------+
| 4. นายไพฑูรย์ กิจสำเร็จ            | 0.65      | 0.48      | 0.70      |
+--------------------------------+-----------+-----------+-----------+
| 5. นายสุวิทย์ นาถวังเมือง           | 0.82      | 0.60      | 0.44      |
+--------------------------------+-----------+-----------+-----------+
| 6. นายศักดา มณีรัตนฉัตรชัย          | -         | -         | 0.34      |
| (เกษียณอายุ 31/12/49)            |           |           |           |
+--------------------------------+-----------+-----------+-----------+
| 7. นายสาธิต สุดบรรทัด             | 0.53      | 0.39      | 0.34      |
+--------------------------------+-----------+-----------+-----------+
| 8. นายสมบูรณ์ ภู่วรวรรณ            | 0.89      | 0.75      | 0.70      |
+--------------------------------+-----------+-----------+-----------+
| 9. นายอนันต์ เล้าหเรณู             | 0.82      | 0.60      | 0.44      |
+--------------------------------+-----------+-----------+-----------+
| 10. นายอัศนี ชันทอง (เริ่ม 1/1/50)  | 0.53      | 0.39      | -         |
+--------------------------------+-----------+-----------+-----------+
| รวม                            | 6.51      | 4.92      | 4.44      |
+--------------------------------+-----------+-----------+-----------+

ในปี 2549 บริษัทฯ ได้เปลี่ยนแปลงค่าตอบแทนกรรมการตรวจสอบจำนวน 2
คนตามมติที่ประชุมผู้ถือหุ้นครั้งที่ 21 (ประจำปี 2549)

ในปี 2550 บริษัทฯ ได้จ่ายค่าตอบแทนกรรมการสรรหาและพิจารณาผลตอบแทนจำนวน 4
คนตามมติที่ประชุมผู้ถือหุ้นครั้งที่ 22 (ประจำปี 2550) ตั้งแต่เดือนเมษายน 2550 เป็นต้นไป

ค่าตอบแทนผู้บริหาร

  --------------------------------- ------------ ------------ ------------
  รายการ                            ปี 2551       ปี 2550       ปี 2549

  จำนวนผู้บริหาร (จำนวนคน)             6            6            6

  เงินเดือน โบนัส และอื่นๆ (ล้านบาท)      21.80        21.72        18.91
  --------------------------------- ------------ ------------ ------------

2. ค่าตอบแทนอื่น

2.1 บริษัทฯ มีการตั้งกองทุนสำรองเลี้ยงชีพให้แก่พนักงาน โดยในปี 2550 และ ปี 2551 บริษัทฯ
จ่ายค่าตอบแทนในรูปแบบเงินสมทบกองทุนสำรองเลี้ยงชีพให้แก่ผู้บริหารจำนวน 0.63 ล้านบาท และ
0.70 ล้านบาท ตามลำดับ

2.2 บริษัทฯ ได้จัดโครงการเสนอขายหลักทรัพย์ให้แก่กรรมการและ/หรือพนักงานของบริษัทฯ
(ESOP) ซึ่งได้รับอนุมัติจากที่ประชุมวิสามัญผู้ถือหุ้นครั้งที่ 1/2551 เมื่อวันที่ 17 มิถุนายน 2551
ให้ออกใบสำคัญแสดงสิทธิจำนวน 49,650,000 หน่วย ให้แก่กรรมการและพนักงานของบริษัทฯ
โดยสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) มีมติอนุญาตให้บริษัทฯ
เสนอขายหลักทรัพย์ดังกล่าว เมื่อวันที่ 10 ตุลาคม 2551 ซึ่งในขณะนี้ยังไม่มีการใช้สิทธิดังกล่าว
สามารถดูรายละเอียดของโครงการได้จากเว็บไซต์ของบริษัทฯ

8.5 การกำกับดูแลกิจการ

บริษัทฯ ได้ตระหนักถึงความสำคัญของการกำกับดูแลกิจการที่ดี
จึงได้กำหนดหลักการกำกับดูแลกิจการที่ดี (Principles of Good Corporate Governance)
ตามแนวทางที่ตลาดหลักทรัพย์แห่งประเทศไทยกำหนด เพื่อให้บริษัทฯ
มีการบริหารจัดการที่มีประสิทธิภาพ โปร่งใส สามารถตรวจสอบได้
และเพิ่มความเชื่อมั่นให้แก่ผู้ถือหุ้น ผู้ลงทุน ผู้มีส่วนได้เสีย และผู้เกี่ยวข้องทุกฝ่าย
ซึ่งเป็นการเพิ่มมูลค่าและเป็นการส่งเสริมการเติบโตอย่างยั่งยืนของบริษัทฯ
จึงได้กำหนดนโยบายการกำกับดูแลกิจการที่สำคัญ ดังนี้

หมวดที่ 1 : สิทธิของผู้ถือหุ้น

-   บริษัทฯ
    จัดให้มีการปกป้องสิทธิของผู้ถือหุ้นและส่งเสริมให้ผู้ถือหุ้นใช้สิทธิพื้นฐานตามที่กฎหมายกำหนด
    เช่น การมีส่วนแบ่งในผลกำไรของกิจการ การซื้อขายหรือโอนหุ้น การได้รับข่าวสาร
    ข้อมูลของบริษัทอย่างเพียงพอ
    การเข้าร่วมประชุมผู้ถือหุ้นเพื่อใช้สิทธิออกเสียงในที่ประชุมผู้ถือหุ้นเพื่อแต่งตั้งหรือถอดถอนกรรมการ
    กำหนดค่าตอบแทนกรรมการ แต่งตั้งผู้สอบบัญชีและกำหนดเงินค่าสอบบัญชี
    และเรื่องที่มีผลกับบริษัทฯ เป็นต้น

-   บริษัทฯ จัดให้มีเว็บไซต์ เพื่อเสนอข้อมูลที่สำคัญ ข่าวสารต่างๆ เช่น รายงานทางการเงิน
    ผลประกอบการประจำไตรมาส ประจำปี รายงานประจำปี
    สำหรับหนังสือเชิญประชุมผู้ถือหุ้นกำหนดให้เผยแพร่ข้อมูลเหมือนกับเอกสารที่ต้องส่งให้ผู้ถือหุ้นในรูปแบบเอกสารอย่างน้อย
    30 วันก่อนการประชุม รวมทั้งเปิดโอกาสให้ผู้ถือหุ้นเข้าเยี่ยมชมกิจการของบริษัทฯ ในปี 2551
    ได้จัดให้มีการเยี่ยมชมกิจการอย่างน้อย 1 ครั้งต่อปี เป็นต้น

-   บริษัทฯ จัดให้มีการประชุมผู้ถือหุ้น อำนวยความสะดวกสถานที่จัดประชุม ตั้งอยู่ใจกลางเมือง
    สะดวกต่อการเดินทาง และจัดให้มีเวลาดำเนินการประชุมอย่างเพียงพอ นอกจากนี้บริษัทฯ
    ได้เล็งเห็นความสำคัญของการประชุมผู้ถือหุ้น
    จึงได้กำหนดให้คณะกรรมการทั้งคณะเข้าร่วมประชุมทุกครั้ง โดยในปี 2551
    มีกรรมการหนึ่งคนที่มีภารกิจที่จำเป็นไม่สามารถเข้าร่วมประชุมได้ ในระหว่างการประชุม
    ประธานในที่ประชุมจะเปิดโอกาสให้ผู้ถือหุ้นมีสิทธิเท่าเทียมกันในการแสดงความคิดเห็นและซักถามข้อสงสัย
    โดยประธานในที่ประชุมและกรรมการจะตอบคำถามผู้ถือหุ้นให้ได้รับความกระจ่างทุกครั้ง
    ซึ่งบริษัทฯ ได้จดบันทึกประเด็นข้อซักถาม หรือความคิดเห็น
    หรือข้อเสนอแนะของผู้ถือหุ้นอย่างถูกต้อง ครบถ้วน ในรายงานการประชุม
    และเผยแพร่ในเว็บไซต์ของบริษัทฯ ทั้งภาษาไทยและภาษาอังกฤษ

ทั้งนี้บริษัทฯ ได้ปฏิบัติตามแนวทางการประเมินคุณภาพการจัดประชุมผู้ถือหุ้น (AGM Checklist)
ซึ่งจัดทำโดยสำนักงานคณะกรรมการกำกับหลักทรัพย์และตลาดหลักทรัพย์
ร่วมกับสมาคมส่งเสริมผู้ลงทุนไทย และสมาคมบริษัทจดทะเบียน
โดยได้รับผลการประเมินคุณภาพการจัดประชุมผู้ถือหุ้นสามัญประจำปี 2551
อยู่ในช่วงคะแนนมากกว่าหรือเท่ากับ 90 (ดีเยี่ยม)

-   ตั้งแต่ปี 2550 บริษัทฯ
    เปิดโอกาสให้สิทธิแก่ผู้ถือหุ้นในการเสนอวาระการประชุมผู้ถือหุ้นและเสนอแต่งตั้งกรรมการรายใหม่ล่วงหน้าก่อนการประชุม
    รวมทั้งเปิดโอกาสให้ผู้ถือหุ้นส่งคำถามล่วงหน้าที่เกี่ยวกับวาระในการประชุมผ่านทางเว็บไซต์ของบริษัทฯ
    สรุปในปี 2551 ไม่มีผู้ถือหุ้นรายใดเสนอวาระการประชุมผู้ถือหุ้นและกรรมการรายใหม่

หมวดที่ 2 : การปฏิบัติต่อผู้ถือหุ้นอย่างเท่าเทียมกัน

-   บริษัทฯ มีนโยบายที่จะปฏิบัติต่อผู้ถือหุ้น
    และอำนวยความสะดวกแก่ผู้ถือหุ้นอย่างเท่าเทียมกันทั้งในการเข้าร่วมประชุม
    การได้รับสารสนเทศ และการใช้สิทธิออกเสียงลงคะแนนในที่ประชุมผู้ถือหุ้น
    การเรียกประชุมผู้ถือหุ้นในแต่ละครั้งบริษัทฯ
    จะจัดส่งหนังสือเชิญประชุมโดยระบุความเห็นของคณะกรรมการ
    พร้อมทั้งข้อมูลประกอบการประชุมแต่ละวาระ ให้ผู้ถือหุ้นล่วงหน้าก่อนวันประชุมไม่น้อยกว่า 7
    วัน (หรือเป็นไปตามที่ สำนักงาน ก.ล.ต. และตลาดหลักทรัพย์แห่งประเทศไทยกำหนด)
    พร้อมทั้งโฆษณาคำบอกกล่าวเชิญประชุมในหนังสือพิมพ์ไม่น้อยกว่า 3 วันก่อนวันประชุม
    โดยไม่มีการเพิ่มวาระการประชุมที่ไม่ได้แจ้งผู้ถือหุ้นทราบล่วงหน้าก่อน
    เพื่อให้ผู้ถือหุ้นมีเวลาเพียงพอในการพิจารณาและศึกษาข้อมูลสำหรับการเข้าร่วมประชุมและการลงมติ

-   ในกรณีที่ผู้ถือหุ้นไม่สามารถเข้าร่วมประชุมได้
    ผู้ถือหุ้นสามารถมอบฉันทะให้กับบุคคลอื่นเป็นผู้รับมอบฉันทะให้เข้าร่วมประชุมแทน ซึ่งบริษัทฯ
    ได้เพิ่มทางเลือกให้กับผู้ถือหุ้น โดยการเสนอให้กรรมการอิสระเป็นผู้รับมอบฉันทะจากผู้ถือหุ้น
    ในการเข้าร่วมประชุมและออกเสียงลงคะแนนตามความประสงค์ของผู้ถือหุ้น
    โดยจะระบุรายชื่อกรรมการผู้รับมอบอำนาจในหนังสือมอบฉันทะที่แนบมาพร้อมกับหนังสือเชิญประชุม

-   บริษัทฯ ได้จัดการให้มีการดูแลเรื่องการใช้ข้อมูลภายใน กล่าวคือบริษัทฯ ห้ามมิให้กรรมการ
    ผู้บริหาร ผู้จัดการฝ่ายและพนักงานของบริษัทฯ ใช้ข้อมูลภายในของบริษัทฯ
    ที่ยังไม่ได้เปิดเผยต่อประชาชนอันเป็นสาระสำคัญต่อการเปลี่ยนแปลงราคาหลักทรัพย์ของบริษัทฯ
    ไปใช้เพื่อประโยชน์ส่วนตนซึ่งรวมถึงเพื่อการซื้อขายหลักทรัพย์ หากบริษัทฯ พบว่าผู้ถือหุ้น
    กรรมการ ผู้บริหาร ผู้จัดการและพนักงานของบริษัทฯ กระทำผิดข้อห้ามตามประกาศฉบับนี้
    บริษัทฯ จะดำเนินการตามกฎหมายและลงโทษต่อผู้กระทำความผิด

หมวดที่ 3 : บทบาทของผู้มีส่วนได้เสีย

-   บริษัทฯ ได้กำหนดกรอบของจรรยาบรรณทางธุรกิจ โดยประกาศในเว็บไซต์ของบริษัทฯ
    เพื่อเป็นแนวปฏิบัติต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายในได้แก่
    พนักงาน และผู้บริหารของบริษัทฯ หรือผู้มีส่วนได้เสียภายนอก เช่น เจ้าหนี้ คู่แข่ง
    สังคมและส่วนรวม สรุปสาระสำคัญได้ดังนี้

  1. จรรยาบรรณในเรื่องความขัดแย้งทางผลประโยชน์

  บริษัทฯ กำหนดนโยบายที่จะไม่ให้ กรรมการบริษัท เจ้าหน้าที่บริหาร และพนักงานของบริษัทฯ
  แสวงหาผลประโยชน์ส่วน

  ตนจากบริษัท ดังนี้

-   ห้ามกรรมการบริษัทฯ เจ้าหน้าที่บริหาร และพนักงานของบริษัทฯ
    ประกอบธุรกิจที่มีลักษณะเดียวกับกิจการของบริษัทฯ หรือเป็นธุรกิจที่แข่งขันกับบริษัทฯ

-   กรรมการบริษัทฯ เจ้าหน้าที่บริหาร และพนักงานของบริษัทฯ
    หลีกเลี่ยงการทำรายการที่เกี่ยวโยงอันอาจจะก่อให้เกิดความขัดแย้งทางผลประโยชน์กับบริษัทฯ

-   หากรายการนั้นก่อให้เกิดประโยชน์แก่บริษัทฯ
    หรือไม่สามารถหลีกเลี่ยงรายการที่เกี่ยวโยงกันนั้นได้กรรมการบริษัทฯ เจ้าหน้าที่บริหาร
    และพนักงานของบริษัทฯ ผู้ที่มีส่วนได้เสียในรายการนั้น
    จะต้องทำบันทึกเพื่อทราบเสนอคณะกรรมการบริษัทฯ ตามสายการบังคับบัญชา
    และกรรมการบริษัทฯ เจ้าหน้าที่บริหาร และพนักงานของบริษัทฯ
    “ผู้นั้นจะต้องไม่มีส่วนในการพิจารณาอนุมัติ” ทั้งนี้ ให้
    “กระทำรายการนั้นเสมือนการทำรายการกับบุคคลภายนอก”

-   ไม่ใช้ข้อมูลภายในเพื่อประโยชน์ของตนเองในการซื้อขายหุ้นของบริษัทฯ
    หรือให้ข้อมูลภายในแก่บุคคลอื่นเพื่อประโยชน์ในการซื้อขายหุ้นของบริษัทฯ
    รวมทั้งไม่ใช้โอกาสหรือข้อมูลภายในของบริษัทฯ ในการหาประโยชน์ส่วนตน
    และในเรื่องการทำธุรกิจที่แข่งขันกับบริษัทฯ หรือทำธุรกิจที่เกี่ยวเนื่อง

  2. จรรยาบรรณต่อผู้ถือหุ้น

  บริษัทฯ มีนโยบายที่จะดำเนินธุรกิจอย่างซื่อสัตย์สุจริต ถูกต้อง และมีจริยธรรม
  และจะใช้ความพยายามอย่างที่สุดที่จะพัฒนากิจการให้เจริญเติบโต
  และสร้างผลตอบแทนที่ดีให้กับผู้ถือหุ้นอย่างต่อเนื่องและยั่งยืน
  โดยยึดหลักการปฏิบัติอย่างเสมอภาคเท่าเทียมกันต่อผู้ถือหุ้น

  3. จรรยาบรรณต่อลูกค้า

  บริษัทฯ ตระหนักถึงความสำคัญของความพอใจของลูกค้าที่มีต่อความสำเร็จของธุรกิจของบริษัทฯ
  จึงมีเจตจำนงที่จะดำเนินธุรกิจ
  อย่างมีประสิทธิภาพและประสิทธิผลยิ่งขึ้นตลอดเวลาเพื่อประโยชน์สูงสุดต่อลูกค้าของบริษัทฯ

  4. จรรยาบรรณต่อคู่ค้า

  บริษัทฯ มีนโยบายที่จะปฏิบัติต่อคู่ค้าอย่างเสมอภาคและเป็นธรรม
  โดยคำนึงถึงประโยชน์สูงสุดของบริษัทฯ
  และตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย
  หลีกเลี่ยงสถานการณ์ที่ทำให้เกิดความขัดแย้งทางผลประโยชน์
  รวมทั้งปฏิบัติตามพันธะสัญญาให้ข้อมูลที่เป็นจริง รายงานที่ถูกต้อง
  การเจรจาแก้ปัญหาและหาทางออกตั้งอยู่บนพื้นฐานของความสัมพันธ์ทางธุรกิจ

  5. จรรยาบรรณต่อคู่แข่งขันทางการค้า

  บริษัทฯ มีนโยบายที่จะปฏิบัติต่อคู่แข่งทางการค้าให้สอดคล้องกับหลักสากล
  ภายใต้กรอบแห่งกฎหมายเกี่ยวกับหลักปฏิบัติการแข่งขันทางการค้า ไม่ละเมิดความลับ หรือ
  ล่วงรู้ความลับทางการค้าของคู่ค้าด้วยวิธีฉ้อฉล

  6. จรรยาบรรณต่อเจ้าหนี้

  บริษัทฯ มีนโยบายที่จะปฏิบัติตามเงื่อนไขการกู้ยืมเงินตามสัญญาที่มีต่อเจ้าหนี้ทุกรายทุกประการ

  7. จรรยาบรรณต่อพนักงาน

  บริษัทฯ ตระหนักว่า พนักงานเป็นปัจจัยแห่งความสำเร็จของการบรรลุเป้าหมายของบริษัทฯ
  ที่มีคุณค่ายิ่งจึงเป็นนโยบายของบริษัทฯ ที่จะให้การปฏิบัติที่เป็นธรรม ทั้งในด้านโอกาส ผลตอบแทน
  การแต่งตั้งโยกย้าย ตลอดจนการพัฒนาศักยภาพ

  8. จรรยาบรรณต่อสังคมและส่วนรวม

  บริษัทฯ มีนโยบายที่จะดำเนินธุรกิจที่เป็นประโยชน์ต่อสังคมและส่วนรวม
  ให้ความสำคัญกับการดูแลรักษาสิ่งแวดล้อมตลอดจนขนบธรรมเนียมประเพณีท้องถิ่นที่หน่วยงานของบริษัทฯ
  ตั้งอยู่ และเป็นนโยบายของบริษัทฯ เช่นเดียวกันที่จะยึดมั่นปฏิบัติตนเป็นพลเมืองที่ดี
  ทั้งในด้านการดูแลรักษาสิ่งแวดล้อมและความปลอดภัยจากกิจกรรมของบริษัทฯ
  ปฏิบัติตามกฎหมายและข้อบังคับที่เกี่ยวข้องอย่างครบถ้วน
  มุ่งมั่นที่จะใช้ความพยายามอย่างต่อเนื่องที่จะดำเนินการยกระดับคุณภาพของสิ่งแวดล้อม
  และการดูแลความปลอดภัย ทั้งที่ดำเนินการเอง และร่วมมือกับรัฐและชุมชน
  เพื่อส่งเสริมนโยบายข้างต้น บริษัทฯ
  จะดำเนินการเพื่อคืนกำไรส่วนหนึ่งให้แก่กิจกรรมที่มีส่วนสร้างสรรค์สังคมและสิ่งแวดล้อมอย่างสม่ำเสมอ
  และจะดำเนินการปลูกฝังจิตสำนึกของพนักงานทุกระดับให้มีความรับผิดชอบต่อสังคมและสิ่งแวดล้อมอย่างจริงจังและต่อเนื่องเพื่อประโยชน์ส่วนรวม

-   บริษัทฯ ได้กำหนดมาตรการหรือช่องทางในการมีส่วนร่วมของผู้มีส่วนได้เสีย
    โดยเปิดเผยข้อมูลที่เกี่ยวข้องให้ผู้มีส่วนได้เสียได้รับทราบ
    และเปิดโอกาสให้ผู้มีส่วนได้เสียแจ้งเบาะแสหรือข้อร้องเรียนผ่านคณะกรรมการตรวจสอบโดยไม่ผ่านผู้บริหารของ
    บริษัทฯ ซึ่งสามารถส่งทางไปรษณีย์หรือทาง E-mail
    ได้โดยตรงโดยไม่ต้องเปิดเผยชื่อผู้แจ้งเบาะแสหรือผู้ร้องเรียนแต่อย่างใด
    เพื่อให้คณะกรรมการตรวจสอบดำเนินการตรวจสอบข้อมูลหรือข้อเท็จจริงตามที่มีผู้แจ้งเบาะแสดังกล่าวแล้วนำเสนอคณะกรรมการบริษัทฯ
    โดยตรงเพื่อพิจารณาหามาตรการป้องกันและพิจารณาชดเชยค่าเสียหายให้ผู้ถูกละเมิดอย่างเหมาะสมตามเหตุและผลของเรื่อง
    เป็นกรณี ๆ ไป

หมวดที่ 4 : การเปิดเผยข้อมูลและความโปร่งใส

-   บริษัทฯ มีนโยบายเรื่องการเปิดเผยข้อมูลที่สำคัญของบริษัทฯ อย่างถูกต้อง ครบถ้วน ทันเวลา
    ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน
    ก.ล.ต.) และตลาดหลักทรัพย์แห่งประเทศไทย ผ่านช่องทางต่าง ๆ และเว็บไซต์ของบริษัทฯ
    ทั้งภาษาไทยและภาษาอังกฤษ เพื่อให้ผู้ใช้ข้อมูลสามารถเข้าถึงข้อมูลได้อย่างเท่าเทียมกัน

-   บริษัทฯ มีการเปิดเผยข้อมูลในแบบแสดงรายการข้อมูลประจำปี (แบบ 56-1)
    และรายงานประจำปี (แบบ 56-2) ตามข้อกำหนดของสำนักงาน ก.ล.ต.
    และตลาดหลักทรัพย์แห่งประเทศไทย

-   ในส่วนของงานด้านผู้ลงทุนสัมพันธ์ (Investor Relations) บริษัทฯ
    ได้มอบหมายให้นายสาธิต สุดบรรทัด รองกรรมการผู้จัดการ สายการขายและการตลาด
    เป็นผู้รับผิดชอบในการสื่อสารให้ข้อมูลแก่นักลงทุน นักวิเคราะห์ ผู้ถือหุ้น และผู้ที่สนใจทั่วไป
    ซึ่งสามารถติดต่อได้ที่หมายเลขโทรศัพท์ของบริษัทฯ คือ (036) 224-001 ถึง 8 หรือ
    E-mail : Corpcenter@diamondtile.com

โดยในปี 2551 บริษัทฯ ได้มีการพบนักลงทุนและผู้ที่สนใจทั่วไปโดยการพาเยี่ยมชมโรงงาน 1 ครั้ง
มีการพบนักวิเคราะห์หลายครั้งเพื่อเสนอข้อมูลผลการดำเนินงานประจำปีและรายไตรมาส
และมีการพบสื่อต่างๆหลายครั้ง เพื่อการสื่อสารข้อมูลผลการดำเนินงานของบริษัทฯ
การออกผลิตภัณฑ์ใหม่ๆ และสื่อสารการตลาดต่างๆ เป็นต้น

หมวดที่ 5 : ความรับผิดชอบของคณะกรรมการ

-   คณะกรรมการบริษัทฯ มีจำนวน 9 คน ประกอบด้วย กรรมการที่เป็นผู้บริหาร จำนวน 2 คน
    กรรมการที่ไม่เป็นผู้บริหาร จำนวน 4 คน และกรรมการอิสระ จำนวน 3 คน
    ซึ่งเป็นผู้ที่มีความรู้ความสามารถ
    ประสบการณ์และความเชี่ยวชาญที่หลากหลายวิชาชีพอันเป็นประโยชน์ต่อการดำเนินธุรกิจของบริษัทฯ
    และมีคุณสมบัติที่เหมาะสมที่จะดำรงตำแหน่งกรรมการบริษัทจดทะเบียนได้ตามข้อบังคับของบริษัทฯ
    และตามที่กฎหมายกำหนด

-   ในปัจจุบันประธานกรรมการบริษัทฯ มีการดำรงตำแหน่งกรรมการบริษัทจดทะเบียนมากกว่า 5
    บริษัท ดูรายละเอียดข้อมูลการดำรงตำแหน่งของกรรมการแต่ละคนในบริษัทอื่นในเอกสารแนบ
    1 ของแบบแสดงรายการข้อมูลประจำปี (56-1) และในรายงานประจำปี (56-2)
    อย่างไรก็ตามการดำรงตำแหน่งกรรมการดังกล่าวไม่มีผลกระทบต่อการปฏิบัติหน้าที่ประธานกรรมการแต่อย่างใด
    เนื่องจากได้อุทิศเวลาในการปฏิบัติหน้าที่ให้แก่บริษัทฯ
    อย่างเต็มที่โดยเข้าร่วมประชุมอย่างสม่ำเสมอ ในปีที่ผ่านมาได้เข้าร่วมประชุมครบทุกครั้ง
    รวมทั้งได้แสดงความคิดเห็นและให้ข้อเสนอแนะที่เป็นประโยชน์แก่บริษัทฯ มาโดยตลอด

-   คณะกรรมการบริษัทฯ เป็นผู้นำในการกำหนดนโยบาย
    และมีส่วนร่วมในการพิจารณาและให้ความเห็นชอบในการกำหนด วิสัยทัศน์ พันธกิจ กลยุทธ์
    เป้าหมาย แผนธุรกิจ และงบประมาณของบริษัทฯ
    ตลอดจนกำกับดูแลให้ฝ่ายบริหารดำเนินการไปตามนโยบายที่กำหนดไว้อย่างมีประสิทธิภาพและประสิทธิผล

-   คณะกรรมการบริษัทฯ เป็นผู้รับผิดชอบต่อการดำเนินธุรกิจที่สำคัญและการกำกับดูแลกิจการ
    งบการเงินของบริษัทฯ และสารสนเทศทางการเงินที่ปรากฏต่อสาธารณชน
    ในแบบแสดงรายการข้อมูลประจำปี (56-1) และในรายงานประจำปี (56-2)
    โดยการจัดทำงบการเงินดังกล่าวจะเป็นไปตามมาตรฐานการบัญชีที่รับรองทั่วไปในประเทศไทย
    และตรวจสอบโดยผู้สอบบัญชีรับอนุญาตที่ได้รับอนุญาตจากสำนักงาน ก.ล.ต.
    โดยเลือกนโยบายบัญชีที่เหมาะสมและถือปฏิบัติอย่างสม่ำเสมอ และใช้ดุลยพินิจอย่างระมัดระวัง
    รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

-   คณะกรรมการบริษัทฯ ได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
    เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
    เพื่อป้องกันไม่ให้เกิดการทุจริตหรือดำเนินการที่ผิดปกติอย่างมีสาระสำคัญ
    โดยมีคณะกรรมการตรวจสอบ
    ซึ่งประกอบด้วยกรรมการที่ไม่เป็นผู้บริหารและเป็นอิสระอย่างเพียงพอ
    เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
    และมีหน่วยงานกำกับและตรวจสอบภายใน ทำหน้าที่ในการกำกับดูแล
    และตรวจสอบการดำเนินธุรกิจต่างๆ ของบริษัทฯ เพื่อให้มั่นใจว่าบริษัทฯ ได้ปฏิบัติตามระเบียบ
    ข้อบังคับที่ทางการและบริษัทฯ กำหนดไว้ และเพื่อให้หน่วยงานดังกล่าวมีความเป็นอิสระ
    สามารถทำหน้าที่ตรวจสอบและถ่วงดุลได้อย่างเต็มที่
    หน่วยงานดังกล่าวจะขึ้นตรงและรายงานผลการกำกับดูแลต่อคณะกรรมการตรวจสอบ
    รวมทั้งมีมาตรการบริหารความเสี่ยงที่มีประสิทธิภาพ
    และมีการติดตามการดำเนินการในเรื่องดังกล่าวอย่างสม่ำเสมอ

-   คณะกรรมการบริษัทฯ ได้มีการแต่งตั้งคณะอนุกรรมการชุดต่างๆ ขึ้น
    เพื่อเป็นผู้ดำเนินการในด้านต่างๆ ตามที่ได้รับมอบหมายและแยกบทบาท
    หน้าที่ความรับผิดชอบระหว่างคณะกรรมการ อนุกรรมการ
    และฝ่ายบริหารโดยกำหนดระดับอำนาจดำเนินการทางการเงินอย่างชัดเจน
    ดูรายละเอียดประกอบในหัวข้อ 8.2 โครงสร้างการบริหารจัดการหน้า 24 ซึ่งบริษัทฯ
    จัดให้มีคณะอนุกรรมการ 3 ชุดดังนี้

1.  คณะกรรมการตรวจสอบ จำนวน 3 คน แต่งตั้งเมื่อวันที่ 22 มกราคม 2550 ในปี 2551
    ได้มีการจัดประชุมรวมทั้งสิ้น 9 ครั้ง และคณะกรรมการบริษัทฯ
    ได้มีมติอนุมัติแต่งตั้งคณะกรรมการตรวจสอบทั้งคณะให้กลับเข้าดำรงตำแหน่งเดิมต่อไปอีกวาระเป็นระยะเวลา
    3 ปี ตั้งแต่วันที่ 22 มกราคม 2552 ถึงวันที่ 21 มกราคม 2555

2.  คณะกรรมการสรรหาและพิจารณาผลตอบแทน จำนวน 4 คน แต่งตั้งเมื่อวันที่ 26 กุมภาพันธ์
    2550 มีวาระการดำรงตำแหน่ง 3 ปี ในปี 2551
    คณะกรรมการสรรหาและพิจารณาผลตอบแทนได้มีการจัดประชุมรวมทั้งสิ้น 6 ครั้ง

3.  คณะกรรมการจัดการ จำนวน 5 คน แต่งตั้งเมื่อวันที่ 1 มกราคม 2550 ในปี 2551
    คณะกรรมการจัดการได้มีการจัดประชุมทุกสัปดาห์รวมทั้งสิ้น 36 ครั้ง

    -   บริษัทฯ จัดให้มีการประชุมคณะกรรมการบริษัทฯ อย่างน้อยทุกๆ 3 เดือน
        และมีการประชุมพิเศษเพิ่มเติมตามความจำเป็น
        โดยมีการนำส่งหนังสือเชิญประชุมพร้อมข้อมูลประกอบการประชุมวาระต่างๆ
        ให้คณะกรรมการล่วงหน้าไม่น้อยกว่า 7
        วันก่อนวันประชุมตามที่กำหนดในข้อบังคับของบริษัทฯ ในปี 2551 บริษัทฯ
        มีการประชุมคณะกรรมการบริษัท ทั้งสิ้น 13 ครั้ง
        โดยมีกรรมการเข้าร่วมประชุมสรุปไว้ในหัวข้อ 8.2 โครงสร้างการบริหารจัดการหน้า
        24

    -   บริษัทฯ ได้แยกตำแหน่งประธานกรรมการและกรรมการผู้จัดการเป็น 2 ตำแหน่ง
        และไม่ได้เป็นบุคคลคนเดียวกัน เพื่อให้มีการถ่วงดุลอำนาจซึ่งกันและกัน บริษัทฯ
        ได้กำหนดบทบาทและอำนาจหน้าที่ไว้อย่างชัดเจนระหว่างประธานกรรมการและกรรมการผู้จัดการเพื่อไม่ให้คนใดคนหนึ่งมีอำนาจโดยไม่จำกัดและไม่ซ้ำซ้อน
        โดยประธานกรรมการเป็นผู้นำด้านนโยบาย ส่วนกรรมการผู้จัดการเป็นผู้นำด้านบริหาร

    -   บริษัทฯ ได้ออกข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ
        และพนักงานเพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัทฯ
        ด้วยความระมัดระวัง ซื่อสัตย์ สุจริต และเที่ยงธรรมทั้งการปฏิบัติต่อบริษัทฯ
        และผู้มีส่วนได้เสียทุกกลุ่ม สาธารณชน สังคม
        โดยประกาศให้ผู้ที่เกี่ยวข้องได้รับทราบและติดตามการปฏิบัติตามแนวทางดังกล่าวในเว็บไซต์ของบริษัทฯ
        หากผู้ที่เกี่ยวข้องไม่ปฏิบัติตามข้อพึงปฏิบัติเกี่ยวกับจรรยาบรรณดังกล่าวจะถูกพิจารณาบทลงโทษต่อไป

    -   บริษัทฯ จัดให้มีมาตรการป้องกันความขัดแย้งทางผลประโยชน์ โดยบริษัทฯ
        จะปฏิบัติตามพ.ร.บ.หลักทรัพย์และตลาดหลักทรัพย์ ข้อบังคับ ประกาศ คำสั่ง
        หรือข้อกำหนดของ สำนักงาน ก.ล.ต.
        และตลาดหลักทรัพย์แห่งประเทศไทยอย่างเคร่งครัด โดยรายการใดที่กรรมการ ผู้บริหาร
        ผู้ถือหุ้น หรือบุคคลที่อาจมีความขัดแย้งทางผลประโยชน์
        บุคคลดังกล่าวจะไม่มีสิทธิออกเสียงอนุมัติการทำรายการนั้นๆ ทั้งนี้
        รายการดังกล่าวต้องเป็นไปเพื่อการดำเนินธุรกิจหลักของบริษัทฯ
        โดยมีนโยบายการกำหนดราคาและเงื่อนไขต่างๆ ตามตลาด
        ซึ่งต้องสามารถเปรียบเทียบได้กับราคาที่เกิดขึ้นกับบุคคลภายนอกโดยทั่วไป
        และได้กำหนดให้กรรมการและผู้บริหารรายงานการเปลี่ยนแปลงการถือหลักทรัพย์ต่อคณะกรรมการบริษัทฯ
        และสำนักงาน ก.ล.ต. ตามมาตรา 59 แห่งพระราชบัญญัติหลักทรัพย์และตลาดหลักทรัพย์
        พ.ศ. 2535

    -   บริษัทฯ จัดให้มีมาตรการคุ้มครองผู้ลงทุนที่สามารถตรวจสอบได้ภายหลังกล่าวคือ บริษัทฯ
        จะเปิดเผยรายการระหว่างกันไว้ในหมายเหตุประกอบงบการเงินของบริษัทฯ
        ที่ผ่านการตรวจสอบจากผู้สอบบัญชีและบริษัทฯ
        จะจัดให้มีการรับรองโดยให้กรรมการตรวจสอบให้ความเห็นเกี่ยวกับความจำเป็นและสมเหตุสมผลของรายการระหว่างกันในงบการเงินที่ผ่านการตรวจสอบจากผู้สอบบัญชี

    -   คณะกรรมการบริษัทฯ ได้กำหนดมาตรการและขั้นตอนให้ผู้บริหารบริษัทฯ
        ต้องรายงานต่อคณะกรรมการบริษัทฯ และคณะกรรมการตรวจสอบทันที
        ในกรณีที่เกิดเหตุการณ์ทุจริตหรือสงสัยว่ามีเหตุการณ์ทุจริต การปฏิบัติที่ฝ่าฝืนกฎหมาย
        หรือการกระทำที่ผิดปกติอื่น ซึ่งอาจกระทบต่อชื่อเสียงและฐานะการเงินของบริษัทฯ
        อย่างมีนัยสำคัญ ได้แก่ รายการที่เกิดความขัดแย้งทางผลประโยชน์
        การทุจริตหรือมีสิ่งผิดปกติหรือมีความบกพร่องที่สำคัญในระบบควบคุมภายใน
        การฝ่าฝืนกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์แห่งประเทศไทย
        หรือกฎหมายอื่นที่เกี่ยวข้องกับธุรกิจของบริษัทฯ ทั้งนี้บริษัทฯ
        อยู่ระหว่างการออกนโยบายเพื่อประกาศใช้ต่อไปในปี 2552

    -   คณะกรรมการสรรหาและพิจารณาผลตอบแทนได้กำหนดค่าตอบแทนกรรมการไว้อย่างชัดเจนและโปร่งใสในระดับที่เหมาะสมกับหน้าที่และความรับผิดชอบของกรรมการแต่ละคน
        โดยมิได้มีการจ่ายค่าตอบแทนที่เกินควร เมื่อเปรียบเทียบกับในระดับอุตสาหกรรมเดียวกัน
        ทั้งนี้กรรมการที่เป็นผู้บริหารจะได้รับค่าตอบแทนเพิ่มจากการดำรงตำแหน่งผู้บริหารโดยเชื่อมโยงกับผลการดำเนินงานของบริษัทฯ
        และการปฏิบัติงานของกรรมการคนนั้น และบริษัทฯ
        กำหนดให้มีการเปิดเผยค่าตอบแทนที่จ่ายให้แก่กรรมการและผู้บริหารตามแบบที่สำนักงานคณะกรรมการกำกับหลักทรัพย์และตลาดหลักทรัพย์กำหนด
        ดูรายละเอียดประกอบในห้วข้อ 8.4ค่าตอบแทนผู้บริหารหน้า 36

    -   คณะกรรมการบริษัทฯ
        ได้กำหนดหลักเกณฑ์และจัดให้มีการประเมินผลคณะกรรมการทั้งคณะเป็นประจำทุกปี ๆ ละ
        1 ครั้ง
        โดยใช้แบบประเมินตามแนวทางของสมาคมส่งเสริมสถาบันกรรมการบริษัทไทยและตลาดหลักทรัพย์แห่งประเทศไทย
        โดยปรับเปลี่ยนให้สอดคล้องกับความเหมาะสมของบริษัทฯ
        แบบประเมินดังกล่าวประกอบด้วย 4 หัวข้อ คือ โครงสร้างของคณะกรรมการ
        การกำหนดกลยุทธ์และทิศทางบริษัทฯ การติดตามและประเมินผลงานฝ่ายจัดการ
        และความรับผิดชอบตามหน้าที่ของคณะกรรมการ
        ซึ่งผลการประเมินคณะกรรมการทั้งคณะสรุปว่า “เห็นด้วย”
        กับการดำเนินการในภาพรวมทั้ง 4 หัวข้อ

    -   ด้วยการบริหารจัดการของคณะกรรมการบริษัทฯ คณะอนุกรรมการ และผู้บริหาร
        ได้มีบทบาทและอำนาจหน้าที่ต้องปฏิบัติตามข้อกำหนดของบริษัทฯ
        รวมทั้งต้องปฏิบัติตามกฎเกณฑ์สำนักงาน ก.ล.ต.และตลาดหลักทรัพย์แห่งประเทศไทย
        หรือกฎหมายที่เกี่ยวข้องกับธุรกิจของบริษัทฯ และการปฏิบัติต่อผู้ถือหุ้น
        ผู้มีส่วนได้เสียและผู้เกี่ยวข้องทุกฝ่าย ซึ่งกฎเกณฑ์ต่างๆ มีการเปลี่ยนแปลงตลอดเวลา

ดังนั้นเพื่อลดความเสี่ยงอันเกิดจากการกระทำที่เกิดจากความไม่เข้าใจ
หรือเข้าใจผิดในสาระสำคัญแห่งกฎเกณฑ์และข้อกฎหมายต่างๆ
ของคณะกรรมการและผู้บริหารของบริษัทฯ ในการปฏิบัติหน้าที่ด้วยความระมัดระวัง
ด้วยความเชื่อโดยสุจริตและสมเหตุสมผลว่าเป็นไปเพื่อประโยชน์สูงสุดของบริษัทฯ
จึงได้จัดให้มีการประกันภัยความรับผิดของกรรมการและผู้บริหารของบริษัทและการชดใช้ค่าเสียหายให้แก่บริษัทฯ
เพื่อคุ้มครองความเสียหายที่อาจจะเกิดกับบริษัทฯ คณะกรรมการ และผู้บริหารของบริษัทฯ

ผลการประเมินการกำกับดูแลกิจการ

สมาคมส่งเสริมสถาบันกรรมการบริษัทไทย (IOD)
ได้จัดทำรายงานผลการประเมินการกำกับดูแลกิจการบริษัทจดทะเบียนไทย ประจำปี 2551
ปรากฏว่าบริษัท กระเบื้องหลังคาตราเพชร จำกัด (มหาชน)
ถูกจัดอยู่ในรายชื่อบริษัทที่มีผลการประเมินดีมาก ([]) โดยได้รับคะแนนเฉลี่ยเท่ากับ 85%

8.6 การดูแลเรื่องการใช้ข้อมูลภายใน

ตามมติที่ประชุมคณะกรรมการบริษัทฯ ครั้งที่ 156 เมื่อวันที่ 18 มีนาคม 2548 บริษัทฯ
มีการกำหนดจรรยาบรรณทางธุรกิจ (Code of Conduct) เพื่อใช้ในการดำเนินกิจการของบริษัทฯ
ให้เป็นไปตามนโยบายการกำกับดูแลกิจการที่ดี (Good Corporate Governance)
นอกจากนี้บริษัทฯ มีนโยบายและวิธีการดูแลกรรมการและผู้บริหารในการนำข้อมูลภายในของบริษัทฯ
ไปใช้เพื่อประโยชน์ส่วนตน ซึ่งได้รับการอนุมัติโดยคณะกรรมการบริษัทฯ เมื่อวันที่ 18 มีนาคม 2548
ดังนี้

1.  บริษัทฯ ได้แจ้งให้กรรมการ
    และผู้บริหารทราบถึงภาระหน้าที่ในการรายงานการถือหลักทรัพย์ในบริษัทของตนเอง คู่สมรส
    และบุตรที่ยังไม่บรรลุนิติภาวะ
    ตลอดจนรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ตามมาตรา
    59 และบทลงโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ.
    2535

2.  บริษัทฯ ห้ามมิให้กรรมการ ผู้บริหาร ผู้จัดการฝ่ายและพนักงานของบริษัทฯ
    ใช้ข้อมูลภายในของบริษัทฯ
    ที่ยังไม่ได้เปิดเผยต่อประชาชนอันเป็นสาระสำคัญต่อการเปลี่ยนแปลงราคาหลักทรัพย์ของบริษัทฯ
    ไปใช้เพื่อประโยชน์ส่วนตนซึ่งรวมถึงเพื่อการซื้อขายหลักทรัพย์ ทั้งนี้
    ห้ามมิให้บุคคลที่ล่วงรู้ข้อมูลภายใน และยังมิได้เปิดเผยข้อมูลดังกล่าวต่อสาธารณชน
    ซื้อขายหลักทรัพย์ของบริษัทฯ ในช่วงระยะเวลา 1
    เดือนก่อนที่ข้อมูลดังกล่าวจะเปิดเผยสู่สาธารณชน หากบริษัทฯ พบว่าผู้ถือหุ้น กรรมการ
    ผู้บริหาร ผู้จัดการและพนักงานของบริษัทฯ กระทำผิดข้อห้ามตามประกาศฉบับนี้ บริษัทฯ
    จะดำเนินการตามกฎหมายและลงโทษแก่ผู้กระทำความผิดโดยเด็ดขาด

3.  ในกรณีที่กรรมการ ผู้บริหาร ผู้จัดการฝ่าย หรือพนักงานของบริษัทฯ
    กระทำผิดอันเป็นความผิดอาญาตามกฎหมายว่าด้วยหลักทรัพย์และตลาดหลักทรัพย์ บริษัทฯ
    จะดำเนินการลงโทษอย่างรุนแรงอย่างใดอย่างหนึ่งหรือหลายอย่างรวมกันดังนี้

    -   ตัดเงินเดือนหรือค่าตอบแทน

    -   ให้ออก ไล่ออก หรือปลดออกจากการเป็นผู้บริหาร
        ผู้จัดการฝ่ายหรือพนักงานโดยถือว่าจงใจก่อให้เกิดความเสียหายแก่บริษัทฯ
        หากเป็นกรรมการ ให้เสนอต่อที่ประชุมผู้ถือหุ้นของบริษัทฯ

    -   แจ้งการกระทำความผิดต่อตลาดหลักทรัพย์แห่งประเทศไทย
        และ/หรือสำนักงานคณะกรรมการกำกับหลักทรัพย์และตลาดหลักทรัพย์

    -   แจ้งความดำเนินคดีต่อตำรวจหรือพนักงานสอบสวน

    -   ดำเนินการอื่นใดตามมติของคณะกรรมการบริษัทฯ หรือที่ประชุมผู้ถือหุ้นของบริษัทฯ

8.7 บุคลากร

ณ วันที่ 31 ธันวาคม 2551 บริษัทฯ มีพนักงานทั้งสิ้น 701 คน แบ่งออกเป็นระดับผู้จัดการฝ่ายขึ้นไป
14 คน ระดับพนักงานประจำ 687 คน ดังนี้

+-----------------------------+--------------------+-------------------+
| แผนก                        | จำนวนพนักงาน (คน)   |                   |
+-----------------------------+--------------------+-------------------+
|                             | ระดับผู้จัดการขึ้นไป     | ระดับพนักงานประจำ   |
+-----------------------------+--------------------+-------------------+
| ฝ่ายบริหาร                    | 6                  | 6                 |
+-----------------------------+--------------------+-------------------+
| ฝ่ายขายและฝ่ายการตลาด         | 0                  | 36                |
+-----------------------------+--------------------+-------------------+
| ส่วนขายต่างประเทศ             | 0                  | 6                 |
+-----------------------------+--------------------+-------------------+
| ฝ่ายโลจิสติก และบริการลูกค้า      | 1                  | 84                |
+-----------------------------+--------------------+-------------------+
| ฝ่ายบัญชีและการเงิน             | 1                  | 28                |
+-----------------------------+--------------------+-------------------+
| ฝ่ายทรัพยากรบุคคล              | 1                  | 19                |
+-----------------------------+--------------------+-------------------+
| ฝ่ายผลิต                      | 2                  | 352               |
+-----------------------------+--------------------+-------------------+
| แผนกจัดซื้อ                    | 0                  | 9                 |
+-----------------------------+--------------------+-------------------+
| ฝ่ายวิศวกรรมและซ่อมบำรุง        | 1                  | 110               |
+-----------------------------+--------------------+-------------------+
| ฝ่ายสารสนเทศและระบบมาตรฐาน   | 1                  | 9                 |
+-----------------------------+--------------------+-------------------+
| ฝ่ายเทคโนโลยี                 | 1                  | 28                |
+-----------------------------+--------------------+-------------------+
|   รวม                       | 14                 | 687               |
+-----------------------------+--------------------+-------------------+

ผลตอบแทนรวมของพนักงานประจำ ในปี 2550 และปี 2551 คิดเป็นเงินประมาณ 224.45
ล้านบาท และ 225.08 ล้านบาท ตามลำดับ ซึ่งประกอบด้วยเงินเดือน ค่าล่วงเวลา เบี้ยเลี้ยง
และโบนัส ในจำนวนนี้ได้รวมผลตอบแทนในรูปเงินสมทบเงินกองทุนสำรองเลี้ยงชีพอีกจำนวน 5.05
ล้านบาท และ 5.62 ล้านบาท ตามลำดับ

บริษัทฯ ไม่เคยมีข้อพิพาทด้านแรงงานใดๆ ในระยะ 3 ปีที่ผ่านมา เนื่องจากบริษัทฯ
มีความสัมพันธ์ที่ดีกับพนักงานเสมอมา อัตราการย้ายงานของพนักงานของบริษัทฯ อยู่ในระดับต่ำ
และพนักงานของบริษัทฯ ไม่มีการจัดตั้งสหภาพแรงงาน

ในปี 2550 และ ปี 2551 บริษัทฯ มีค่าใช้จ่ายในการฝึกอบรมและพัฒนาบุคลากรประมาณ 1.15
ล้านบาท และ 1.03 ล้านบาท ตามลำดับ บริษัทฯ มีนโยบายพัฒนาพนักงาน
โดยมีการจัดอบรมให้ผู้บริหารและพนักงานของบริษัทฯ
หรือจัดส่งไปเข้าร่วมการสัมมนาทั้งในและต่างประเทศอย่างสม่ำเสมอ โดยในปี 2550
ได้มีการอบรมสัมมนา 74 หลักสูตร และมีผู้เข้าร่วมอบรม 766 คน ในส่วนของ ปี 2551
ได้มีการอบรมสัมมนา 51 หลักสูตร และมีผู้เข้าอบรม 471 คน

8.8 การดำเนินการด้านอาชีวอนามัย ความปลอดภัย สิ่งแวดล้อม และสังคม

8.8.1 การดำเนินการด้านอาชีวอนามัยและความปลอดภัย

[]

บริษัทฯ มีความตระหนักถึงความสำคัญด้านความปลอดภัยในการทำงาน และมีความเชื่อว่าอุบัติเหตุ
การบาดเจ็บ
และโรคที่เกิดขึ้นจากการทำงานเป็นเรื่องที่สามารถป้องกันได้ด้วยความร่วมมือร่วมใจของทุกคนในองค์กร
โดยในรอบปีที่ผ่านมาได้ดำเนินงานเพื่อความปลอดภัยของพนักงาน ผู้รับเหมา
และผู้มาเยือนอย่างต่อเนื่อง นอกจากนี้ยังจัดกิจกรรมส่งเสริมความปลอดภัยอื่นอีกด้วย เช่น

  นอกจากนี้ยังจัดกิจกรรมส่งเสริมความปลอดภัยอื่นอีกด้วย เช่น

-   กิจกรรม 5 ส

-   รณรงค์สงกรานต์ปลอดภัย

-   กิจกรรม Safety Walk Rally

-   โครงการเลิกบุหรี่เพื่อพ่อ

-   งานสัปดาห์ความปลอดภัย ครั้งที่ 3 ประจำปี 2551

ผลจากความมุ่งมั่นที่ไม่หยุดนิ่งที่จะลดอุบัติเหตุจากการทำงาน ทำให้สถิติอุบัติเหตุลดลงอย่างต่อเนื่อง

[]

รางวัลแห่งความภาคภูมิใจ

-   ปี 2551 ได้รับการรับรองระบบการจัดการอาชีวอนามัยและความปลอดภัย (OHSAS
    18001:2007) จาก SGS

-   ปี 2550 รางวัลสถานประกอบการลดสถิติอุบัติเหตุดีเด่น (Safety Award)
    จากกรมสวัสดิการและคุ้มครองแรงงาน กระทรวงแรงงานและสวัสดิการสังคม

สำหรับกิจกรรม 5 ส. ที่บริษัทฯ ได้ดำเนินการตั้งแต่ปี 2550 โดยมีวัตถุประสงค์ให้ กิจกรรม 5 ส.
เป็นส่วนหนึ่งของการปฏิบัติงาน พนักงานทุกคนมีส่วนร่วมเพื่อสภาพแวดล้อมที่ดี
มีความปลอดภัยและสร้างจิตสำนึกของการเพิ่มประสิทธิภาพในการปฏิบัติงาน บริษัทฯ
ได้เล็งเห็นถึงประโยชน์ที่ได้รับเช่น ความสะอาด ความมีระเบียบในการจัดเก็บสินค้าและวัสดุต่างๆ
ที่จำเป็นเพื่อง่ายต่อการใช้งาน ลดการแตกหักของสินค้า ลดพื้นที่การจัดเก็บ
จึงได้ริเริ่มไปจัดกิจกรรม 5 ส. ให้ร้านลูกค้าของบริษัทฯ โดยในปี 2551 ได้จัดทำ 1
แห่งและคาดว่าในปี 2552 จะจัดทำอย่างน้อย 2 แห่ง

8.8.2 การดำเนินการด้านสิ่งแวดล้อม

[] งานวันสิ่งแวดล้อมโลก งานวันสิ่งแวดล้อมโลก เพิ่มพื้นที่สีเขียวบริเวณจุดพักผ่อน
ตรวจวัดคุณภาพน้ำทิ้ง

ถือเป็นความรับผิดชอบในการดำเนินธุรกิจที่ต้องรับผิดชอบต่อสิ่งแวดล้อมและทรัพยากรชุมชน
จึงให้ความสำคัญกับการควบคุมระบบสิ่งแวดล้อมในกระบวนการผลิต ซึ่ง
ในปีที่ผ่านมาได้ดำเนินการหลายด้านดังนี้

1.  ตรวจวัดคุณภาพอากาศจากสภาพแวดล้อมในการทำงาน เช่น ปล่องหม้อไอน้ำ ปล่องพ่นสี ไซลีน
    เพื่อติดตามคุณภาพอากาศที่ปล่อยออกไปต้องไม่กระทบต่อสิ่งแวดล้อม

2.  ตรวจติดตามมลพิษทางเสียง ฝุ่น สารเคมี ซึ่งผ่านเกณฑ์มาตรฐานทั้งหมด

3.  ตรวจติดตามคุณภาพน้ำบริเวณรอบโรงงาน ผลวิเคราะห์คุณภาพน้ำอยู่ในเกณฑ์มาตรฐาน

4.  ก่อสร้างระบบบำบัดน้ำด่าง เพื่อบำบัดและนำน้ำกลับมาใช้ใหม่ สามารถลดการใช้ทรัพยากรน้ำ

5.  ก่อสร้างอาคารเก็บขยะอันตราย เพื่อคัดแยกประเภทขยะ ป้องกันผลกระทบต่อสิ่งแวดล้อม
    และรอส่งกำจัดตามกฎหมาย

6.  การกำจัดของเสีย เศษกระเบื้องแตก เศษซีลเลอร์ และเศษน้ำมัน
    ได้ดำเนินการนำออกไปกำจัดนอกโรงงาน โดยได้รับอนุญาตจากกรมโรงงานอุตสาหกรรม
    พร้อมทั้งรายงานข้อมูลผ่าน www.diw.go.th ซึ่งเป็น Website
    ของกรมโรงงานอุตสาหกรรม

7.  จ้างบริษัทที่ปรึกษาและดำเนินการจัดทำ ISO 14001
    โดยกำลังจัดทำระบบเอกสารและอบรมสร้างจิตสำนึกด้านสิ่งแวดล้อมอย่างต่อเนื่อง

ทั้งนี้บริษัทฯ ยังคงดำเนินการด้านสิ่งแวดล้อมอย่างต่อเนื่อง เพื่อมุ่งมั่นสู่การรับรอง
ระบบการจัดการสิ่งแวดล้อม หรือ ISO 14001 ภายในปี 2552

8.8.3 การดำเนินการด้านสังคม

บริษัทฯ ได้ให้ความช่วยเหลือ และสนับสนุนแก่สังคม ดังนี้

[]

[]

[]

[]

[]

[]